Reviu Eksklusif: Sony Xperia XA, Tampil dengan Rekaan & Antaramuka Baharu

Seperti yang kita telah ketahui, Sony Mobile telahpun mengumumkan untuk menamatkan pengeluaran tiga siri keluarannya sebelum ini iaitu Xperia Z, Xperia C dan juga Xperia M. Berdasarkan kepada pendedahan itu lagi, ketiga-tiga siri Xperia itu akan digantikan dengan kemunculan siri terbaru Xperia X yang dipercayai akan diteruskan pengeluarannya sekurang-kurangnya sehingga tahun 2018 nanti.

Walaupun kehadiran Siri Xperia X ini akan terus meneruskan legasi ketiga-tiga siri sebelum ini, jelas dapat dilihat Sony telah berusaha menawarkan pengalaman yang terbaik kepada penggunanya melalui pembaharuan serta penambahbaikan pada penampilan fizikal dan juga antaramuka yang digunakan pada siri terbarunya itu.

Memandangkan ketiga-tiga model ini telah dilancarkan secara rasmi secara serentak, editor akan membandingkan spesifikasi ketiga-tiga model ini agar mudah untuk anda melihat apakah perbezaannya.

Selain dari warna White, Graphite Black dan juga Rose Gold, Sony Xperia XA turut diperkenalkan dalam warna baharu iaitu Lime Gold yang kelihatan sangat menarik sekali.

Penampilan Sony Xperia XA kelihatan mirip seperti model Xperia C5 Ultra Dual, tetapi ia lebih istimewa kerana tampil dengan paparan skrin jenis 2.5D yang berupaya menyerlahkan penampilan fizikalnya.

Satu lagi keistimewaanya adalah sokongan skrin yang tampil tanpa bezel di kedua-dua sisinya. Bahkan ia juga telah diiktiraf sebagai smartphone 5.0 inci yang paling kurang lebar di dunia.

Pengambilan selfie menggunakan Xperia XA menjanjikan kualiti gambar yang lebih baik kerana ia menyokong lensa 8 Megapiksel Exmor R dengan fungsi auto fokus. LED Notifikasi juga turut disokong di bahagian atas kiri kerangka.

Pengalaman bergambar telah dibantu dengan penyediaan lensa Exmor RS beresolusi 13 Megapiksel dan juga teknologi fokus jenis PDAF yang menjanjikan proses fokus yang lebih cepat.

Dengan Xperia XA anda tidak lagi perlu memeningkan kepala untuk membuat pilihan sama ada ingin menggunakan kad SIM 2 ataupun kad microSD. Ini kerana anda boleh menggunakan ketiga-tiga kad tersebut secara serentak.

Sebagaimana model keluaran Sony sebelum ini, Sony Xperia XA juga turut dilengkapi dengan butang shutter fizikal. Apabila berada dalam mod standby, anda boleh terus mengaktifkan kamera dengan menekan butang tersebut beberapa saat.

Bahagian bawah kerangka telah menempatkan speaker mono dengan kemasan gril yang diperbuat daripada logam. Bersebelahannya turut menempatkan port microUSB dengan sokongan pengecas pantas dan juga lubang mikrofon.

Port 3.5mm audio jack boleh ditemui di bahagian atas kerangka yang mana kedudukannya agak ke jauh ke tepi. Bersebelahan dengan port tersebut ada disediakan dengan lubang mikrofon dengan fungsi Noise Cancellation.

Walaupun masih mengekalkan identiti rekaan generasi sebelum ini, jelas dapat dilihat Sony telah mengambil pendekatan yang lebih menarik dalam menghasilkan Siri Xperia X. Ciri-ciri rekaan Siri Xperia X ini telah menerima sentuhan yang agak menyeluruh hasil gabungan antara rekaan siri keluarannya sebelum ini iaitu Xperia Z, Xperia C dan juga Xperia M. Apa yang pastinya, ia terasa lebih selesa untuk dipegang berbanding generasi sebelum ini.

Info: Berbeza dengan Siri Xperia sebelum ini, Siri Xperia X kini tampil dengan keseluruhan warna kerangka yang lebih seragam. Ini jelas dapat dilihat penggunaan warna yang sama pada panel depan, sisi dan juga panel belakangnya. Berbeza dengan Siri Xperia yang lain seperti Xperia Z, Xperia M dan juga Xperia C, panel depan berwarna hitam akan digunakan pada kerangka berwarna yang lain kecuali warna kerangka dengan warna putih.

Info: Penampilan luaran Siri Xperia X kelihatan lebih menarik kerana ia tampil dengan rekaan yang lebih selesa untuk dipegang. Panel kaca pada bahagian depan kini menggunakan paparan jenis 2.5D yang bukan sahaja memberi keselesaan ketika menggunakannya, tetapi ia juga menyerlahkan rekaan siri ini. Begitu juga dengan panel belakang yang kini tidak lagi menggunakan panel kaca, sebaliknya telah digantikan dengan panel logam atau polikarbonat yang juga tampil dengan permukaan 2.5D.

Info: Sejak dari kemunculan Xperia Z2 lagi, Sony telah memperkenalkan lubang lanyard sama ada di bahagian bawah kerangka ataupun sisi kerangka. Tetapi lubang lanyard itu telah disingkirkan pada Siri Xperia X bagi menampilkan ciri-ciri rekaan yang lebih ringkas tetapi elegan. Pada pendapat editor sendiri, penyingkiran lubang lanyard ini merupakan langkah yang wajar diambil memandangkan jarang dapat dilihat ianya digunakan oleh pemilik peranti Xperia sebelum ini.

Info: Sebagaimana lubang lanyard, Siri Xperia X juga turut menyingkirkan ukiran logo ‘XPERIA’ pada sisi kiri kerangkanya. Ukiran logo ini telah diperkenalkan buat pertama kalinya pada Siri Xperia Z5 dan tidak dinafikan sedikit sebanyak ia berupaya menyerlahkan penampilan luarannya. Namun begitu ukiran cetakan tersebut sangat mudah memerangkap habuk serta kotoran ianya agak sukar untuk dicuci, sekaligus menyebabkan isu kebersihan.

Info: Bahagian panel belakang Siri Xperia X juga turut menerima sedikit kelainan di mana logo ‘SONY’ di tengah-tengah kerangka telah digantikan dengan logo ‘XPERIA’. Penggunaan logo ini kelihatan sama seperti generasi pertama Sony Xperia Z yang telah diperkenalkan pada Januari 2013 yang lalu.

Selain pembaharuan pada penampilan fizikal, Siri terbaru Xperia X ini juga turut menampilkan persembahan antaramuka yang telah diperbaharui. Walau bagaimanapun, pembaharuan yang dibuat itu tidaklah begitu ketara jika dibandingkan dengan antaramuka generasi sebelum ini. Bagi memudahkan anda melihat sendiri antara perubahan antaramuka, editor akan membandingkannya dengan model Sony Xperia Z5.

Info: Paparan lockscreen pada Xperia X tampil lebih menarik kerana jam digital yang digunakan adalah lutsinar, sekaligus membolehkan anda melihat imej latar yang digunakan. Lebih menariknya, pembukaan lockscreen boleh dibuat dari tepi dengan animasi yang menarik.

Info : Tetapan homescreen terasa jauh lebih baik pada Xperia X kerana ia dilengkapi dengan lebih banyak tetapan yang telah diasingkan kepada tiga kategori utama iaitu Icons, Effects dan juga Advanced. Manakala pada Siri Xperia Z, hanya tetapan Icon size sahaja disediakan.

Info: Jika sebelum ini Siri Xperia Z tampil dengan penggunaan ikon yang tidak seragam, kini Siri Xperia X tampil dengan penggunaan ikon bulat. Bahkan folder juga tampil bulat berbanding segi empat sebelum ini. Selain itu, ruangan Search dan juga menu juga telah disatukan.

Info: Bahagian Quick Settings turut menerima sedikit perubahan di mana menu baru ‘Do not disturb’ telah disediakan pada Xperia X menggantikan menu ‘Detect USB device’. Perubahan juga dapat dilihat pada simbol bateri dan juga edit.

Info: Perubahan paling ketara adalah pada aplikasi Messaging yang mana Siri Xperia X telah diperkenalkan dengan menu Stickers yang menawarkan pelbagai pilihan stiker percuma atau berbayar. Bahkan Xperia Keyboard juga kini telah digantikan dengan SwiftKey.

Info: Pengalaman bergambar pada Siri Xperia X juga turut dipertingkatkan dengan satu lagi sokongan fungsi terbaru iaitu ‘Object tracking’. Fungsi ini membolehkan anda untuk memastikan objek utama yang ingin diambil sentiasa berada dalam fokus supaya ia tidak kabur.

Info: Siri Xperia X kini telah mengunakan aplikasi Kalendar yang diambil terus dari Google memandangkan ianya telah dioperasikan dengan Android 6.0 Marshmallow. Tidak dinafikan Kalendar Google hadir dengan antaramuka yang lebih ringkas dan kemas.

Pro

Kontra


25 Kata Laluan Terburuk 2018

Kata laluan yang selamat adalah perlu untuk menjamin data peribadi anda tidak mudah digodam atau tidak akan terjatuh pada tangan individu tang tidak dikehendaki. Apatah lagi sekarang semakin banyak perkhidmatan digital diutamakan, kata laluan turut menjadi sangat penting sebagai perlindungan untuk data peribadi anda.

Baca Juga: 25 Kata Laluan Terburuk 2015!

Penggunaan kata laluan yang panjang termasuk mengandungi nombor dan abjad adalah disarankan oleh pakar keselamatan, tetapi ini tidak diambil serius oleh pengguna di atas sebab leceh atau rumit.

Baru-baru ini SplashData telah pun menyenaraikan 25 kata laluan terburuk tahun 2018, dan seperti tahun sebelumnya “123456” tetap kekal di tangga teratas. Jom kita semak!


OPPO Catat Peningkatan Peratusan Saham Dalam Pasaran Telefon Pintar China

Memetik laporan Canalys baru-baru ini, bahagian pasaran lima vendor telefon pintar teratas telah meningkat dari 73% pada 2017 kepada 88% pada tahun berikutnya, 2018.

OPPO berjaya mencatatkan skor terbaik sebanyak 20% daripada jumlah unit pangsa pasar dalam pasaran telefon pintar China – sekaligus memegang status runner-up pertama dengan peningkatan saham sebanyak 2% berbanding tahun 2017.

2018 merupakan tahun terpenting bagi OPPO – Di samping mengekalkan kedudukannya di rantau Asia, OPPO juga memperkenalkan pelbagai inovasi terkini untuk penggunanya. Termasuk : teknologi Light Structured 3D, Super VOOC Flash Charging dan lebih banyak karya seni halus untuk rekaan perantinya – 3D Misted Glass & kecerunan tri-warna.

OPPO juga mengekalkan tempatnya sebagai telefon pintar nombor 1 di Asia dengan 16% bahagian pasaran, berdasarkan laporan yang dinyatakan sebelum ini. Usaha OPPO ternyata memberikan ganjaran setimpal – muncul sebagai sebuah jenama paling popular dalam kalangan pengguna khususnya anak-anak muda.

Tidak terhenti di situ, OPPO turut mengesahkan penampilannya dalam acara Mobile World Congress (MWC) 2019 yang berlangsung pada Februari ini dengan memperkenalkan teknologi zoom 10 lossless terkini.

OPPO turut membangunkan satu penyelesaian 3 kali ganda kamera – terdiri daripada “Ultra Wide Angle + Ultra Clear Master + Telephoto. Ketiga-tiganya berfungsi bagi menghasilkan imej yang berkualiti tinggi.


POCO X2 Bakal Hadir Dengan Sokongan Paparan Skrin 120Hz?

POCO telah pun berkongsi berita menarik di mana mereka bakal muncul dengan pewaris baharu iaitu POCO X2 pada 4 Februari ini. Ia menjadi peranti pertama daripada POCO selepas menjadi bebas.

Menjelang pelancaran rasmi, POCO nampaknya mengacah orang ramai dengan pelbagai spesifikasi peranti termasuklah ia bakal membawakan sokongan paparan skrin 120Hz! Perkara ini diperoleh daripada kebocoran sebuah poster acah dengan caption “RealityFlow 120Hz”.

POCO turut menambah kejutan dengan mengacah bahawa peranti ini mungkin membawakan lensa 64MP Sony IMX686, chipset Snapdragon dan sejenis cecair penyejuk. Dengan pengesahan kadar penyegaran ini, kita boleh menjangkakan POCO bakal terus mengacah orang ramai dengan lebih banyak butiran pada masa akan datang. So, korang okay tak tu?

[ S U M B E R ]


HTC VIVE & VIVE PRO Temui Peminat Realiti-Maya Pada 31 Oktober

Peranti reality-maya HTC VIVE dan VIVE Pro sudah berada di pasaran suatu ketika masa, dan kini pihak HTC membuat keputusan membawa masuk kedua-dua peranti VR ini ke pasaran tempatan.

Ini merupakan satu berita baik khusus peminat VR kerana dengan kamera yang mampu menggabungkan imej realiti dan virtual menjadi satu imej yang imersif, mampu memberi pengalaman yang cukup memberangsangkan.

Apa yang akan dirasmikan selain peranti VR ini, kita sama-sama menunggu perasmian pada 31 Oktober nanti.


IQM Lakukan Langkah Pengembangan Pertama; Tubuh Subsidiari di Jerman Pacu Reka Bentuk Bersama Perkakasan-perisian Kuantum

– Pakar kuantum ternama dimanfaatkan untuk pimpin kemudahan baharu

ESPOO, Finland, 11 Mac 2020 /PRNewswire/ — IQM Finland Oy (IQM), hari ini mengumumkan pengembangan melalui penubuhan syarikat subsidiari pertamanya, IQM Jerman, yang terletak di Munich. Syarikat ini turut mengumumkan pelantikan pakar pengkomputeran kuantum dan teknologi kuantum yang tersohor, Prof. Enrique Solano sebagai Ketua Pegawai Eksekutif IQM Jerman. IQM ialah peneraju perkakasan baru muncul yang memberi tumpuan untuk membangunkan komputer kuantum berdasarkan pemproses kuantum superkonduktor berkelajuan tinggi yang boleh diskala. Pada hari Jumaat yang lalu, syarikat ini dinamakan sebagai salah satu daripada sepuluh syarikat baharu yang paling meyakinkan di Finland oleh majalah kewangan Finland Talouselämä.

Langkah pengembangan ini berhasrat untuk memanfaatkan kepakaran kuantum tempatan bagi mencipta hab reka bentuk bersama yang merapatkan interaksi antara pembangunan perkakasan kuantum dan perisian kuantum. Ideanya adalah untuk mengoptimumkan cip kuantum pada tahap pembangunan terawal bagi memenuhi reka bentuk gerbang, ketersambungan, ketepatan gerbang dan kemestian teknikal yang lain untuk pengkomputeran kuantum boleh diskala. Model reka bentuk bersama yang baharu itu membolehkan IQM berkolaborasi dengan erat bersama rakan-rakan kongsi perisian semasa dan akan datang di seluruh Eropah bagi mempercepatkan pembangunan penyelesaian kuantum yang berguna untuk aplikasi khusus.

Prof. Enrique Solano akan memimpin operasi Munich sebagai Ketua Pegawai Eksekutif IQM Jerman. Ahli fizik Peru/Sepanyol ini merupakan pakar antarabangsa yang tersohor dalam pengkomputeran kuantum, simulasi kuantum, kecerdasan buatan kuantum dan teknologi kuantum. Beliau menyertai IQM daripada kedudukan utama beliau di dua buah pusat kuantum iaitu di Bilbao, Sepanyol dan Shanghai, China.

“Munich merupakan lokasi yang jelas untuk kemudahan baharu ini,” kata Ketua Pegawai Eksekutif IQM, Dr. Jan Goetz. “Untuk Jerman dan Bavaria khususnya, pembinaan komputer kuantum merupakan satu keutamaan kebangsaan yang strategik. Komitmen ini telah mewujudkan sebuah ekosistem inovasi kuantum, dengan pemegang kepentingan daripada industri, bidang akademik dan komuniti pelabur secara kolektif memberi tumpuan bagi memajukan kepimpinan kuantum Eropah.”

Kemudahan baharu ini melambangkan pengembangan pertama IQM di luar Finland. Sejak penampilan sulungnya pada Julai lalu, syarikat ini telah meningkat naik dengan pantas bagi membina sebuah infrastruktur untuk mengeluarkan peranti kuantum boleh diskala dengan cekap. Di makmal operasinya di Espoo, sampel bit kuantum (qubit) telahpun dihasilkan pada skala wafer setiap minggu. Peranti ini ditanda aras di lapangan untuk keseragaman, ketepatan, kualiti dan kemestian lain untuk aplikasi dunia sebenar. Model daya pemprosesan tinggi/maklum balas pantas membolehkan ahli teknologi IQM tekal memantau kualiti proses fabrikasi, seraya memastikan pemproses kuantum yang berkualiti tinggi.

Pada masa kini, pasukan pakar IQM mendorong perniagaan dalam empat bidang utama: fabrikasi, elektronik boleh diskala, perisian dan integrasi sistem. Pasukan baharu di Munich akan melanjutkan usaha-usaha ini bagi mereka bentuk pemproses tujuan khas untuk algoritma jangka masa pendek dan dalam masa yang sama turut memberi tumpuan pada pembangunan IP. Daripada hampir tiga dozen kakitangan syarikat, 25 berkelulusan PhD, hampir kesemuanya dalam bidang fizik dan khususnya bidang pengkomputeran kuantum.

Prof. Solano menambah pengukuhan baharu kepada pasukan IQM multinasional menerusi rekod prestasi kepimpinan beliau dalam ekosistem akademik dan keusahawanan. Jawatan-jawatan terdahulu beliau termasuk Profesor Unggul dan Pengarah di QuArtist – Kecerdasan Buatan Kuantum untuk Sains dan Teknologi di Shanghai University di China, serta kedudukan yang serupa di Pusat Pengkomputeran Kuantum dan Teknologi Kuantum Antarabangsa di University of the Basque Country di Bilbao, Sepanyol. Beliau memperoleh PhD dalam bidang fizik daripada Universidade Federal de Rio de Janeiro di Brazil.

“Model reka bentuk bersama perkakasan-perisian adalah berbeza dan mengujakan serta membawa penetapan minda pemikiran-reka bentuk untuk pengkomputeran kuantum,” kata Prof. Solano. “Ia membolehkan kami membangunkan dan mengoptimumkan seni bina cip generasi seterusnya untuk aplikasi tertentu dan melaksanakan algoritma pengkomputeran kuantum untuk industri-industri dengan operasi yang telah berakar umbi di Jerman dan seluruh Eropah. Sebagai contoh, model kewangan dan ramalan untuk pembuat kereta, selain model untuk reka bentuk ubatan, reka bentuk bahan, aerodinamik, tindak balas nuklear, sistem biologi, peranti pintar, keadaan penggunaan untuk bandar pintar dan banyak lagi. Saya berasa teruja untuk menyertai syarikat ini.”

Prof. Mikko Möttönen, Pengasas dan Ketua Saintis IQM menambah: “Saya telah lama mengagumi Enrique atas kebolehan beliau menyelesaikan masalah teori yang amat sukar yang berguna untuk aplikasi praktikal. Beliau telahpun membina sepasukan pakar di IQM bagi meningkatkan pemahaman kami mengenai algoritma kuantum bagi membangunkan model kewangan untuk pelbagai aplikasi. Ini akan membolehkan kami untuk mengoptimumkan perkakasan kami dengan pantas untuk hasil ciptaan algoritma baharu yang dikeluarkan oleh rakan-rakan kongsi perisian kami. Beliau merupakan satu penambahan yang diimpikan untuk pasukan ini.”

Untuk maklumat mengenai IQM, sila kunjungi www.meetiqm.com

Maklumat Perhubungan IQM Jan Goetz, Ketua Pegawai Eksekutif IQM; emel: jan@meetiqm.com; +358 505 666 483 (Bahasa Inggeris & Bahasa Jerman)

Mikko Möttönen, Ketua Saintis, IQM; emel: mikko@meetiqm.com; +358 505 940 950 (Bahasa Inggeris & Bahasa Finland)

Enrique Solano, Pegawai Eksekutif IQM Jerman; emel: enrique.solano@meetiqm.com; +49 151 7217 3120 (Bahasa Inggeris & Bahasa Sepanyol)

Keywords:  Computer Hardware Computer Networks Computer Software Computer/Electronics Electronic Design Automation Health Care/Hospital Telecommunications Corporate Expansion New products/services

Source: PRNEWSWIRE


11street Membuka Tempahan Nokia 3310

Kehangatan Nokia masih lagi terasa, mana tidaknya ramai di antara anda dan kami sendiri pernah menggunakan peranti Nokia ini dahulu kala. Kemunculan semula peranti daripada Nokia ini sangat dinanti-nantikan, oleh itu, 11street membuka tempahan kepada anda yang berminat untuk memiliki Nokia 3310 edisi baru ini.

Nokia 3310 hadir dengan dua slot SIM dan masih lagi mengekalkan reka bentuk ikoniknya. Skrin 2.4 inci melengkung ini boleh mengurangkan silau apabila pengguna berada di bawah sinaran matahari. Kamera 2 Megapiksel dengan bantuan LED flash ini dapat mengambil gambar dan merakam video ala-ala telefon nokia ‘sabun’, ‘daun’, ‘telur’ dan macam-macam nama lain lagi.

Bateri yang boleh bertahan selama sebulan dan 22 jam waktu berbual ini boleh dibawa saat anda berada di luar kawasan atau digunakan dalam waktu kecemasan. Nokia 3310 didatangkan dengan warna ceria Warm Red, Yellow kedua-dua berkilau manakala Dark Blue dan Grey pula dalam warna Matte.

Dijual pada harga RM239 di laman jualan atas talian 11street bermula pada 12 Jun 2017 serta tiada bayaran penghantaran dikenakan bergantung kepada siapa cepat dia dapat.


Western Digital WD Purple : Kad mikroSD Khas Untuk Rakaman Video Keselamatan

Western Digital telah memperkenalkan satu lagi produk terbaharu yang dinamakan WD Purple. Ia adalah memori kad berbentuk mikroSD khusus untuk kegunaan kamera pengawasan (CCTV) yang dicipta untuk merekod video selama 24 jam tanpa henti.

Apa yang ingin diketengahkan oleh Western Digital disini ialah produk ini direka untuk tahan lebih lama tidak seperti kad memori lain yang ada di pasaran. WD Purple mampu bertahan di dalam persekitaran sejuk bersalji dan panas misalnya kawasan industri dengan suhu antara -25 sehingga 85 darjah celcius.

Bukan itu sahaja, kad mikroSD ini tidak mudah rosak (corrupted) serta ia mampu menyokong rakaman video dengan format setinggi 4K UHD. Selain itu, proses pemindahan data antara WD Purple dan alat HDD yang disambung sangat pantas mengikut kadar waktu-sebenar. Kelajuan menyimpan kandungan video juga mencecah sehingga 80 MB/s dengan kelajuan membaca 50 MB/s.

Western Digital WD Purple akan mula dijual di pasaran tempatan pada penghujung April 2018 bermula pada harga RM99 untuk 32GB dan RM159 untuk versi 64GB. Produk ini juga dijual dalam bentuk pek 25 unit yang boleh didapati di kedai-kedai IT dan atas talian seperti Lazada, 11street, dan Shopee.


Nokia C20 Plus Bakal Dilancarkan Pada 11 Jun Ini Di China!!!

Peminat Nokia anda perlua bersedia kerana Nokia telah mengumumkan bahawa bakal melancarkan peranti baharunya yang dikenali sebagai Nokia C20 Plus pada 11 Jun ini di China.

Pengumuman ini dilakukan menerusi laman sesawang Weibo yang mana satu poster menunjukkan tarikh perasmian peranti ini.

Buat masa ini, apa yang kita ketahui adalah peranti ini mungkin akan hadir dengan dwikamera. Namun sejauh manakah kebernarannya perlu kita nantikan ketika ia dilancarkan kelak.


Rekod 3 Tahun Berjaya Dipecah Pada Hari Pertama Penjualan Honor 7X

Hari ini honor dengan bangganya mengumumkan penjualan honor 7X pada hari pertama berjaya memecahkan rekod sedia ada honor untuk 3 tahun sebelum ini. Produk terbaru keluaran honor ini sememangnya berjaya memikat hati para peminat honor dan rakyat Malaysia sebagai sebuah peranti berbaloi untuk dimiliki pada tahun ini.

Penjualan hebat ini telah berlangsung pada 18 Disember yang lepas di laman rasmi e-dagang, Vmall. Pada hari tersebut juga, pelanggan yang membeli honor 7X diberikan harga yang cukup istimewa dengan potongan harga sebanyak RM200. Jualan atas talian ini secara tidak langsung telah menenggelamkan penjualan peranti lagenda, honor 3C.

Honor 7X menampilkan rekaan yang mantap dengan skrin 18:9 FullView Display bersama fungsi dwi kamera utama. Bagi anda yang terlepas untuk memiliki honor 7X, anda boleh mendapatkannya di kedai-kedai sah honor atau Vmall bermula 22 Disember ini pada harga runcit RM1,099.

Sebagai tanda penghargaan, pelanggan juga akan diberikan satu keping sarung peranti eksklusif Lords Mobile, sementara stok masih ada.

Reviu Eksklusif (Bah. 1): honor 7X, Model Pertama honor Tampil Dengan Paparan 18:9


AR Emoji Samsung Galaxy S9 & S9 Plus Kini Tampil Stiker Baru – Mickey & Minnie

AR Emoji ialah salah satu ciri baru yang dimuatkan pada Samsung Galaxy S9 & S9 Plus, ia memberikan anda kelebihan untuk mereka imej avatar milik diri sendiri.

Baru-baru ini, pihak Samsung telah bekerjasama dengan Disney dalam menghasilkan Stiker AR Emoji dengan karakter-karakter terkenal dari Disney, antaranya The Incredibles, Zootopia dan Frozen.

Stiker AR Emoji pertama yang dilancarkan adalah Mickey Mouse dan Minnie Mouse, karakter terkenal ini sangat popular pada semua golongan dan ini menjadi sebab utama Samsung memilihnya. So, yang sudah membeli peranti terbaru ini, bolehlah muat turun stiker baru ini.

Sumber >> Samsung


Spotify Membeli Syarikat Teknologi Pengecaman Audio

Sonalytic, sebuah firma teknologi yang membangunkan sistem pengecaman audio dan muzik, baru sahaja diambil alih oleh Spotify. Selepas ini kepakaran Sonalytic akan digunakan untuk memperbaiki, menaik taraf dan mungkin sahaja menawarkan fungsi baru kepada servis Spotify.

Sonalytic Inc. yang kini berpusat di London berkata teknologi yang dibangunkan mereka mampu mengecam dan menganalisa algoritma bunyi dengan pantas dan juga memantau informasi hak cipta dan perlesenan audio. Teknologi mereka mampu memberikan pengalaman “Discovery” muzik yang lebih baik dan menyeronokkan buat pengguna.

Di dalam blog mereka, Spotify hanya mengumumkan pembelian Sonalytic, tanpa sebarang penerangan bagaimanakah mereka mahu menggunakan teknologi dan kepakaran syarikat tersebut pada masa hadapan.


Kebolehan Tersembunyi Google Pixel

Masih ingat Dot View Case? HTC dipuji oleh ramai pengguna kerana menghasilkan casing tersebut yang cool dan bergaya. Tahukah anda casing tersebut sebenarnya bertindak balas dengan magnet di dalam smartphone HTC bagi membolehkan skrin aktif atau dipadamkan setiap kali casing ini dibuka dan tutup.

Penemuan terbaru yang disedari pemilik Google Pixel mungkin sahaja memberi petunjuk aksesori seumpama Dot View Case akan dihasilkan pada masa akan datang. Menurut beberapa pemilik Google Pixel, smartphone tersebut memberikan tindak balas kepada magnet dengan memadam dan mengaktifkan skrin apabila magnet didekatkan pada logo “G” di bahagian belakang peranti.

Jika betul khabar angin casing ala-ala Dot View akan dihasilkan untuk Google Pixel, memang kami rasakan model ini akan bertambah cool dan bergaya.


Netflix Di Malaysia Untuk Terus Berkembang

Kami dijemput oleh Netflix untuk menghadiri acara pengenalan rasmi mereka di sebuah penthouse mewah, semewah pengalaman Netflix yang dapat kami alami pada acara tersebut. Naib Presiden Divisyen Inovasi Produk Netflix, Todd Yellin, membuka acara dengan menceritakan sejarah Netflix yang bermula pada 1997 sehinggalah mereka menjadi nama besar ketika ini. Beliau juga menggariskan konsep asas dan pembaharuan yang telah dan ingin dibawa Netflix dalam mengubah cara pengguna menonton TV.

Apa yang kami dapat rumuskan adalah terdapat 3 elemen utama yang diterapkan Netflix dalam servis mereka, iaitu peribadi, mudah dan pantas. Pasti ramai sudah tahu berkenaan servis asas yang ditawarkan Netflix, namun tidak ramai menyedari usaha di belakang tabir Netflix untuk mengubah landskap hiburan global, termasuk Malaysia.

Netflix sedang bekerjasama dengan Double Vision, penyedia kandungan media dan digital terbesar di Malaysia dan juga beberapa individu kreatif tempatan untuk menghasilkan kandungan media tempatan. Impak usaha ini sangat besar, melalui kerjasama ini hasil kerja orang kita dapat ditonton oleh jutaan penonton di luar negara, bukan itu sahaja akses kepada kandungan-kandungan ini juga lebih pantas berbanding sebelum ini yang memakan masa berbulan-bulan, malahan juga ada yang mengambil masa bertahun. Ini jelas menunjukkan komitmen Netflix untuk bertapak lama di Malaysia dan menawarkan servis dan kandungan terbaik kepada pengguna di sini.

Bagi mereka yang belum pernah mencuba Netflix, bolehlah mendapatkan langganan percubaan percuma selama sebulan.


Laman Sosial Dan Pengstriman Video Menjadi Asas Utama Dalam Trafik Data Telefon Pintar – Laporan Analisa Mason

Analysys Mason www.analysysmason.com telah menjadi penasihat pakar global dalam telekomunikasi, media dan teknologi untuk lebih daripada 30 tahun. Sejak tahun 1985, Analysys Mason telah memainkan peranan yang penting dalam pencapaian utama industri dan membantu pelanggan melalui perubahan besar dalam pasaran. Mereka terus berada di barisan hadapan dalam perkembangan ekonomi digital dan nasihat kepada pelanggan strategi perniagaan baru untuk menangani teknologi terkini.

Analisa yang dikumpulkan daripada 8000 telefon pintar di Jerman, India, UK dan Amerika Syarikat baru-baru ini mendapati bahawa:

Rangkaian sosial merupakan penyumbang tunggal terbesar untuk masa yang digunakan pada telefon pintar (15% daripada purata 171 minit keseluruhan). Di Amerika Syarikat, Facebook telah digunakan selama 39 minit setiap hari secara purata. Rangkaian media sosial menyumbang jumlah yang tidak seimbang kepada penggunaan data (29%). Perkhidmatan TV/video seperti aplikasi YouTube, merupakan penyumbang kedua terbesar kepada penggunaan data (24%) tetapi hanya menyumbang 6% daripada masa yang dihabiskan.

Purata penggunaan data pada telefon pintar adalah 15GB sebulan di UK, yang paling tinggi di antara semua negara dalam kajian ini. Jerman adalah yang paling rendah dengan hanya 7.5GB sebulan. Aktiviti hiburan, termasuk rangkaian sosial dan perkhidmatan TV/video, didapati kukuh di UK dan menyumbang hampir 10GB sebulan. Majoriti (85% dalam UK) data trafik digunakan melalui Wi-Fi, terutamanya yang berkaitan dengan perkhidmatan hiburan, yang paling kerap digunakan pada waktu malam.

Lebih 80% digunakan khusus aplikasi TV/video, dengan perkhidmatan pengiklanan yang dibiayai seperti YouTube yang paling biasa digunakan. Selain itu, selebihnya digunakan untuk perkhidmatan seperti Filem (TVOD) dan Netflix (Svod) Google Play secara berbayar.

Purata penggunaan untuk Facebook Messenger adalah agak rendah untuk aplikasi komunikasi. Ia telah digunakan untuk hanya 3.2 minit setiap hari secara purata di UK, dan 3.5 minit setiap hari di Amerika Syarikat.

Jumlah ini adalah kurang daripada separuh yang digunakan untuk WhatsApp, dan penggunaannya tidak berkembang sama sekali. Tahap penggunaan yang rendah menimbulkan keraguaan bagi Facebook memandangkan Messenger adalah platform laman sembang satu-satunya yang diharapkan.

Di India secara purata mereka meluangkan masa lebih 32 minit setiap bulan menggunakan aplikasi Amazon dan 33 minit menggunakan Flipkart. Kedua-dua aplikasi ini mempunyai jumlah perbelanjaan yang hampir sama.

Sebagai perbandingan, aplikasi Amazon digunakan 41% oleh mereka di Amerika Syarikat selama 31 minit setiap bulan. Selain itu, Snapdeal adalah pemain ketiga terbesar di India, tetapi jurang antara kelompok di hadapan iaitu Amazon dan Flipkart adalah besar.


vivo Berkerjasama Dengan Pengarah Terkenal Netflix Hasilkan Filem “KITA”

Bersempena dengan bulan kemerdekaan,vivo Malaysia berkerjasama dengan pegarah NEtflix terkenal dari Malaysia, Ho Yuhang di dalam filem bertemakan kemerdekaan.

Bertajukkan “KITA”, filem filem ini di rakam menggunakan vivo X50 Pro. Dipadankan dengan peralatan rakaman yang berkuasa, disamping kehebaran arahan Ho Yuhang, Filem ini jangka akan memberikan impak besar kepada rakyat Malaysia.

Untuk maklumat lanjut, layari laman sesawang vivo atau Facebook vivo.


LG V30 Hadir Dengan Panel OLED – Tiada Lagi Paparan Kedua?!

Selepas artikel Samsung mengunguli tempat teratas dalam penghasilan paparan terbaik telefon pintar, kini LG juga ingin bersaing dengan meletakkan paparan jenis OLED pada peranti LG V30 yang tidak lama lagi akan diperkenalkan. Telefon pintar ini menduduki kategori phablet sama seperti siri Note di Samsung. Seperti sebelum ini, eRing pernah kongsikan gambar tiris dan spesifikasi yang mungkin hadir pada LG V30.

Seperti yang diketahui, siri V pada LG ini akan dilengkapi dengan paparan kedua yang terletak di bahagian atas paparan utama, tetapi khabar terbaru yang diterima menunjukkan sebaliknya. Oleh kerana LG ingin memuatkan paparan utama dengan nisbah 18:9 sama seperti yang dilakukan pada LG G6, paparan kedua dianggap tidak sesuai dipadankan bersama.

Sekaligus menjadikan siri V kali ini tidak lagi ‘gimik’ seperti sebelum ini. Namun, apa yang menarik, teknologi OLED ini adalah yang pertama dalam flagship LG. Selain itu, Apple sebelum ini juga kata akan menggunakan paparan dengan teknologi yang sama pada iPhone 8 tahun ini, tetapi mungkin tidak juga disebabkan isu Touch ID. Adakah benar? Kita nantikan saja perlancaran rasmi.


Samsung Melancarkan Aplikasi Samsung Gear S Untuk iOS

Boleh dikatakan kemunculan Samsung pada CES tahun ini agak berprofil rendah, terutamanya berkenaan kandungan mobil. Namun sebenarnya Samsung telah melancarkan sesuatu yang agak besar untuk pengguna peranti pintar.

Kini pemilik peranti iOS seperti iPhone dan iPad boleh memuat turun aplikasi Samsung Gear S, satu aplikasi yang membolehkan peranti wearable Samsung seperti Gear S2 dan S3 diakses secara terus dari peranti iOS.


ZTE raih pencapaian penting di MWC 2021

SHENZHEN, China, 29 Jun 2021 /PRNewswire/ — ZTE Corporation (0763.HK / 000063.SZ), penyedia bertaraf antarabangsa yang utama bagi penyelesaian telekomunikasi, perusahaan dan teknologi pengguna untuk internet mudah alih, hari ini mengumumkan bahawa dengan tema “Memperkasa Transformasi Digital”, ia mempamerkan penyelesaian ICT yang terkini dan amalan yang membuahkan hasil di tiga bahagian pameran iaitu “Penyambungan Digital Cekap”, “Industri Digital Dipelbagaikan” dan “Gaya Hidup Digital Diperkaya” di Kongres Dunia Mudah Alih 2021 mulai 28 Jun hingga 1 Julai.

ZTE raih pencapaian penting di MWC 2021

Selain itu, syarikat ini menganjurkan pameran maya dengan laman sesawang MWC khas bersiaran secara langsung dalam tempoh yang sama, bagi memastikan penyampaian MWC yang hebat untuk kesemua pengunjung di lapangan dan dalam talian di seluruh dunia.

Membina rangkaian digital mesra alam, selamat dan pintar

Komited untuk membina rangkaian digital yang mesra alam, selamat dan pintar, ZTE memaparkan penyelesaian serba baharu rangkaian 5G SA dan optik sepenuhnya di MWC 2021.

Bagi rangkaian tanpa wayar, ZTE membantu operator melaksanakan pemodenan rangkaian dan evolusi 5G yang cekap melalui tapak dipermudah, perkongsian spektrum dinamik tiga-mod SuperDSS yang unik dalam industri serta produk MIMO Besar-besaran FDD generasi baharu dilancarkan di acara tersebut. Sementara itu, dengan tiga kelebihan khususnya, pengalaman penghantaran berskala besar hujung-ke-hujung, siri penyelesaian inovatif dan keupayaan untuk memperkasa industri ini, ZTE dapat membawa rangkaian 5G SA yang hebat kepada operator.

Bagi rangkaian talian dawai, ZTE memberi pengalaman jalur lebar yang cemerlang melalui kesemua rangkaian optik. Di sisi akses optik, ZTE menawarkan perkhidmatan kepada 1/4 pelanggan FTTx di seluruh dunia dengan produk dan penyelesaianya yang canggih bagi memudahkan transformasi optik global.

Dari segi rangkaian pengangkut optik, evolusi berterusan melalui inovasi teknikal dalam tiga arah: penaiktarafan lebar jalur, pembinaan semula topologi dan transformasi perkhidmatan. Sebagai contoh, produk 1.2T panjang gelombang tunggal yang pertama dalam industri dapat mencapai prestasi penghantaran maksimum.

Selain itu, ZTE menyediakan penyelesaian rangkaian mesra alam hujung-ke-hujung untuk membantu operator mencapai penjimatan tenaga dan pengurangan emisi karbon, menjimatkan lebih daripada 1.3 bilion kWj penggunaan kuasa setiap tahun untuk pelanggan globalnya. Di samping itu, platform operasi pintar AIVO 3.0 terkini menggabungkan data raya dan teknologi AI untuk melaksanakan operasi rangkaian pintar, mengurangkan kos dan meningkatkan kecekapan dengan sangat tinggi. Dari segi keselamatan siber, ZTE telah menubuhkan tiga makmal terbuka keselamatan di seluruh dunia dan telah lulus pensijilan keselamatan tertinggi dalam industri bagi memastikan keselamatan dan kredibiliti setiap rangkaian.

Memperkasa transformasi digital dengan penumpuan ICT

Semasa berlangsungnya MWC, ZTE memperkenalkan rangkaian penuh infrastruktur awan, penyelesaian rangkaian persendirian 5G disesuaikan dan Pemesejan dalam era 5G yang dapat membantu operator memperkasa industri ini dan mencapai transformasi daripada penyedia perkhidmatan komunikasi hinggalah penyedia perkhidmatan digital.

Dari segi infrastruktur awan, ZTE mengintegrasikan awan pinggir teragih dengan rangkaian yang disediakan oleh teknologi IT dan CT serta telah bekerjasama dengan operator untuk meningkatkan transformasi digital industri ini melalui komponen modul yang fleksibel.

Berhubung rangkaian persendirian korporat, ZTE mempunyai siri produk yang paling komprehensif, penyesuaian SLA yang tepat dan penghantaran sehenti yang memudahkan lagi transformasi digital dan penaiktarafan industri serta menyediakan model perniagaan baharu kepada operator untuk meneroka pasaran ToB.

Sementara itu, ZTE, yang menggunakan platform Pemesejan baharu dalam era 5G, membantu operator meningkatkan kadar penukaran perniagaan dan kecekapan perkhidmatan mereka untuk industri-industri vertikal. Melalui pengecasan B2B terpelbagai, operator sekali lagi dapat mengawal titik akses trafik-mudah-alih dan meningkatkan pendapatan daripada pasaran ToB.

Dari segi amalan transformasi digital, ZTE telah mencipta model kiub digital.

Di Shenhuo, ZTE menggunakan teknologi “pembuatan pintar 5G+” bagi membantu penaiktarafan digital perusahaan kimia tradisional. Di Binjiang, Nanjing, ZTE mewujudkan penanda aras untuk pembuatan pintar 5G, merealisasikan 5G dan automasi dalam seluruh proses pengeluaran dan di Thailand, model Binjiang telah direplikasi dengan cepat. ZTE, bersama-sama AIS dan Suranaree University of Technology, membantu industri pengilangan Thailand melangkah ke arah pembangunan digital, pintar, mesra alam dan rendah karbon. Di pelabuhan Antwerp, Belgium, penghirisan E2E rangkaian 5G ZTE telah memperkasa keperluan rangkaian terperibadi syarikat dalam lima dimensi vertikal yang berbeza secara serentak. Di Colombia, ZTE menyediakan penyelesaian teleperubatan 5G E2E, membantu hospital-hospital tempatan mengurangkan masa kontak doktor-pesakit semasa pandemik ini. Ini dapat mengurangkan risiko jangkitan-silang dan mengurangkan masa diagnosis sebanyak 35%.

Sehingga kini, ZTE telah bekerjasama dengan lebih daripada 90 operator dan lebih 500 rakan kongsi di seluruh dunia untuk melaksanakan penerokaan aplikasi 5G yang ekstensif dalam lebih 15 bidang industri, lalu menghimpunkan sejumlah besar keadaan aplikasi inovatif industri.

Membawa kehidupan digital berwarna-warni

Dalam era digital, teknologi telah memperkaya kehidupan kita dengan banyaknya. Semasa berlangsungnya MWC, telefon pintar unggulan generasi baharu ZTE, produk persisian pintar dan jalur lebar gigabit berorientasikan keluarga, platform video baharu dan ekologi akan menjadikan kehidupan digital individu dan keluarga lebih ceria.

ZTE mencipta pengalaman rangkaian jalur lebar rumah baharu, dengan Wi-Fi 6 mencapai kenaikan daripada 100M hingga gigabit. Rangkaian Jejaring yang terdiri daripada AP “1+N” dapat memperluas liputan Wi-Fi dan mencapai liputan gigabit penuh rangkaian rumah. Dalam penyelesaian gentian optik untuk seluruh rumah, kabel rangkaian digantikan dengan gentian optik. Rangkaian gentian optik digunakan antara get laluan dan AP. Ia telah dapat menyelesaikan kekangan peningkatan kelajuan rangkaian rumah dengan satu langkah dan juga membolehkan pelaksanaan diselesaikan dalam masa hanya satu jam, tetapi dengan perkhidmatan yang berkualiti tinggi selama 20 tahun.

Sehingga kini, terminal pengguna peribadi dan isi rumah 5G ZTE telah disediakan di lebih daripada 30 negara dan wilayah dengan penghantaran kumulatif terminal isi rumah melebihi 500 juta. Syarikat ini baru sahaja melancarkan siri produk baharu untuk rangkaian gentian optik, yang meliputi seluruh rumah. Ini dapat membantu pelaksanaan semua rangkaian isi rumah optik sepenuhnya.

Peranti terminal ZTE yang utama dalam industri juga telah didemonstrasikan di MWC 2021, termasuk telefon pintar unggulan terkini ZTE Axon 30 series, ZTE S30 series yang bergaya, ZTE Watch GT, ZTE LiveBuds dan produk ekologi pintar yang lain, selain produk terminal data peribadi dan keluarga C-IoT termasuk ZTE 5G Portable CPE MU5001 peribadi. Kesemua ini menunjukkan pelan tindakan baharu untuk kehidupan pintar 5G. Di samping itu, semasa berlangsungnya acara tersebut, ZTE turut secara rasmi melancarkan generasi baharu 5G Indoor CPE MC8020 yang dapat membawa pengalaman rangkaian yang baharu kepada pengguna.

ZTE mengintegrasikan keupayaan dan kepakarannya merentas telefon bimbit tradisional, jalur lebar mudah alih, modul cipset terminal dan produk ekologi secara beransur-ansur untuk membina “terminal besar”, lalu mewujudkan ekosistem pintar senario-penuh “1+2+N”. Di samping itu, ZTE juga akan mengintegrasikan telefon pintar dan peranti terminal data peribadi dan keluarga serta memberi tumpuan pada empat senario aplikasi utama yang mencakupi kesihatan sukan, perjalanan perniagaan, pendidikan rumah dan hiburan audio-visual berdasarkan pelbagai produk ekologi pintar 5G bagi menjadikan gaya hidup pintar 5G senario-penuh suatu kenyataan.

Pengalaman audio-visual tidak boleh dilepaskan

Bagi pameran ini, ZTE turut membawa pelbagai pengalaman dalam talian dan luar talian.

Tujuh orang tetamu, dipimpin oleh En. Xu Ziyang, Ketua Pegawai Eksekutif ZTE Corporation, membawa sembilan ucapan dasar dan perbincangan meja bulat untuk berkongsi pandangan mengenai topik hangat masa kini seperti kombinasi antara pendigitan dan kecerdasan, AI, XR, 6G dan perjuangan memerangi wabak dengan teknologi. Selain itu, ZTE menganjurkan tiga forum bertema dalam talian utama: “Menyampaikan Perkhidmatan Rangkaian Semasa Covid-19”, “5G SA Utama” dan “Pemesejan dalam Era 5G”.

Di tengah-tengah acara MWC 2021, ZTE, bersama-sama Italian Red Cross melancarkan kemeja-T pintar 5G pertama di dunia. Kedua-dua bahagian, yang berasaskan teknologi boleh pakai revolusioner, menghasilkan kemeja-T pemantauan kesihatan jarak jauh baharu “Kemeja-T Pintar 5G”. Kemeja-T tersebut boleh mengaktifkan pengesanan parameter bio-penting yang belum pernah dikesan sebelum ini oleh sensor tekstil seperti elektrokardiogram “sebenar”, analisis tindakan pernafasan dan komponen peluh, usaha otot, suhu badan dan membolehkan penghantaran melalui sambungan 5G ZTE yang sangat pantas ke pusat kesihatan dan kawalan serta kepada pengguna individu.

Hubungan Media:

Margaret Ma ZTE Corporation Tel: +86 755 26775189 Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment New products/services Trade show news

Source: PRNEWSWIRE


Memperkenalkan Thinga, Enjin Carian Khas Buat Kanak-Kanak

Bagi ibu-bapa yang risau tentang kandungan internet yang diakses anak anda, kini terdapat satu alternatif yang boleh anda cuba sebagai langkah keselamatan. BJ Heiney dari The Bear James Company telah mencipta Thinga, satu enjin carian khas buat kanak-kanak. Anak anda boleh mengakses pelbagai maklumat seperti yang mereka lakukan pada enjin carian biasa, namun apa yang berbeza pada Thinga adalah laman sumber akan dianalisis dan dilabel sebagai selamat sebelum dapat diakses anak anda. Laman muka Thinga sendiri memaparkan visual yang ceria dan cadangan kandungan yang bermanfaat, terdapat permintaan dari orang ramai yang mahukan Thinga dalam bentuk aplikasi, namun masih tiada berita sama ada ianya akan menjadi kenyataan.


Xiaomi Mi Note 2 ‘Pro’ Bakal Hadir Dengan RAM Sebesar 8GB?

Xiaomi bakal perkenalkan produk baru pada 27 September 2016 nanti, seiring dengan pelancaran tersebut Xiaomi bakal memperkenalkan model lain selain Mi 5S iaitu Mi Note 2 Pro.

Apa yang menariknya mengenai gambar yang tertiris, peranti ini dikhabarkan menawarkan kapasiti RAM sebesar 8GB? Betul ker?? Melalui gambar yang tersebar di Internet, ‘About Phone’ Mi Note 2 Pro jelas menunjukkan RAM peranti tersebut adalah 8GB.

Selain itu, smartphone ini akan dikuasakan oleh pemproses Snapdragon 821 berkelajuan Quad Core 2.6GHz serta dioperasikan oleh Android versi terkini, 7.0 Nougat.

Editor tidak pasti sama ada Mi Note 2 Pro benar-benar menggunakan RAM 8GB atau ia hanya sekadar gimik! Kita hanya tunggu sahaja perasmiannya nanti.


Life Engineering, Membina Komuniti Untuk Menawarkan Kos Rawatan Mampu Milik

Penyakit boleh menimpa sesiapa sahaja pada bila-bila masa, dan dengan kadar inflasi perubatan yang meningkat antara 10% dan 15% setiap tahun, kos rawatan semakin membebankan bagi rakyat Malaysia. Ramai yang mengambil skim insuran bagi membantu mereka di saat yang sukar, namun tidak semua mampu melanggan pakej insuran pada masa kini.

Di sinilah Life Engineering mahu mengisi jurang tersebut dengan menyediakan alternatif untuk rakyat Malaysia untuk mendapatkan pembiayaan kos rawatan perubatan mereka melalui konsep crowdsharing melalui aplikasi mereka.

Mereka yang menyertai komuniti Lige Engineering akan dikenali sebagai sharer, di mana sharer akan bertanggungjawab menyalurkan dana maksimum RM50 sebulan, jumlah sumbangan mempunyai potensi dikurangkan sekiranya komuniti semakin membesar dan dana yang dikumpul mencukupi bagi menampung kos rawatan ahli komuniti.

Sekiranya sharer yang memerlukan rawatan di mana-mana hospital panel, sharer hanya perlu mengemukakan dokumen pengenalan maya mereka di dalam aplikasi pada pihak hospital untuk proses kemasukan dan rawatan. Permintaan kemasukan akan segera disemak untuk kelulusan oleh Eximius Medical Administration Solutions Sdn.Bhd. (EMAS), badan juruaudit yang dilantik Professional Medical Auditor (PMA). Sebaik sahaja disahkan, Life Engineering akan membayar bil-bil perubatan sharer.

Segala proses di dalam Life Engineering adalah telus. Komuniti sharer dapat melihat jumlah dana yang digunakan bagi membantu sharer lain dari dalam aplikasi di mana dokumen-dokumen akan dipaparkan bagi tujuan rujukan (item-item penting seperti nombor kad pengenalan, nama dan lain-lain akan dikaburkan). Sistem telus ini amat penting bagi memastikan ahli komuniti saling percaya antara satu sama lain kerana Life Engineering merupakan sebuah konsep perkongsian komuniti yang berasaskan rasa tanggungjawab dan kepercayaan.

Aplikasi Life Engineering ditawarkan bagi pengguna iOS dan juga Android, namun buat masa kini hanya aplikasi bagi peranti Android sahaja yang sudah sedia untuk dimuat turun.


Sony Xperia XA1 Kini Menerima Kemas Kini Android 8.0 Oreo

Pengguna telefon pintar Sony Xperia XA1 kini boleh menarik nafas lega kerana Sony telah mengeluarkan kemas kini terbaru untuk peranti ini iaitu Android 8.0 Oreo untuk peranti Xperia XA1, Xperia XA1 Plus dan juga Xperia XA1 Ultra. Kemas kini dari Sony ini mempunyai patch keselamatan bulan Febuari dari Google.

Sony masih lagi belum mengeluarkan fail FTF yang akan digunakan untuk mengemaskini peranti Xperia dan mereka berkata fail tersebut akan dimuat naik di blog Xperia mereka tidak lama lagi.

Sumber


Terujanya Bila Bawa Huawei Mate 10 Pro Ke Thailand

Minggu lepas saya dan keluarga telah bercuti ke negara jiran. Bukan kali pertama tapi boleh dikatakan setiap dua tahun sekali kami semua akan ‘balik’ ke sana. Perjalanan bukannya menaiki kapal terbang sebaliknya memandu dengan kereta sendiri ke Thailand.

Apa yang saya bawa bersama dalam percutian ini ialah sebuah telefon pintar terbaru iaitu Huawei Mate 10 Pro. Nak dibawa kamera DSLR tak ada, jadi kamera telefon sahaja la. Lagipun, tak leceh sangat nak pikul ke hulu ke hilir dan paling pasti kamera DSLR bukan kalis air.

Cerita pasal air, sepanjang perjalanan dari Kedah sehingga Hatyai, Thailand, hujan tak berhenti dan ada beberapa tempat telah dinaiki air. Seperti biasa bila kita di tempat orang, mesti nak ambil gambar untuk dibuat kenangan bukan. Dengan Huawei Mate 10 Pro, jangan pening sebab korang boleh ambil gambar dalam hujan sebabnya kerangka badan telefon ni kalis air dan debu.

Hari pertama tiba, kami berehat sepuasnya di dalam bilik hotel. Sambil-sambil lunjurkan kaki dan badan, saya membelek-belek Mate 10 Pro ni dan cuba sambungkan internet menggunakan WiFi. Alangkah indahnya, kelajuan yang disediakan cukup untuk saya menonton video Youtube dengan resolusi HD penuh – nampak tak, betapa lajunya internet dekat hotel ni dan terima kasih pada bateri 4,000mAh ni. Sampai terlelap dibuatnya!

Keesokan, selepas subuh waktu Thailand (awal sejam), kami menuju ke stesen keretapi dan merancang untuk ke daerah Yala (selatan Thailand). Hotel yang kami diami dengan stesen hanya memakan masa 10 minit dengan berjalan kaki.

Untuk makluman, tiket untuk ke daerah selain Hatyai memerlukan kad pengenalan diri termasuk rakyat tempatan sendiri. Ini berikutan isu-isu keselamatan yang amat ketat selepas beberapa siri pengeboman di daerah selatan Thailand.

Kereta api yang kami naiki tidak lah moden seperti di negara Malaysia, dengan gerabak ‘old school’ saya berasa seperti berada di dalam filem zaman 80’an. Memang saya teruja disebabkan saya masih belum lahir pada masa tu. Keterujaan itu ditambah pula dengan askar-askar bersenjata yang mengawal setiap gerabak.

Setelah selesai berjalan di sana, kami pun tiba semula di Hatyai pada petang hari yang sama. Perut pun dah berkeroncong, tanpa berlengah kami melencong pula ke tempat dikatakan ‘panas’ – ianya gerai-gerai yang menjual makanan seperti pulut ayam, udang galah, puyuh goreng dan makanan siam.

Pada hari seterusnya, kami meluangkan masa dengan berjalan di sekitar bandar untuk melihat gelagat dan kehidupan rakyat di Thailand. Kami juga sempat bershopping di pasar Hatyai dan semua barang yang dijual di sana segar-segar beb! – betul tak tipu.

Hampir empat hari di Thailand, kami pun bersiap untuk berangkat pulang ke tanah air. Selepas melepasi pemeriksaan sempadan di Padang Besar, kami memulakan perjalan ke sebuah tasik yang diberi nama Timah Tasoh. Tasik ini merupakan tasik buatan manusia dan secara kebetulan pada masa itu, air tasik sedang dilepaskan ke dalam sungai.

Selepas hampir 30 minit menikmati pemandangan indah, kami memulakan perjalanan pulang ke Kuala Lumpur sebelum singgah bermalam di Seberang Perai, Pulau Pinang.

Apa yang dapat saya simpulkan, perjalanan kami menaiki kereta ke Thailand tidak dinafikan agak letih tetapi pengalamannya sama sekali tidak sama seperti anda menaiki kapal terbang ataupun menaiki bas.

Korang nak tahu berapa kali saya cas telefon Huawei Mate 10 Pro ni, hanya 3x saja!


[BOCOR] : Imej Reka Bentuk Penuh Samsung Galaxy Watch Active 2 Muncul Di Media Sosial

Berita ketirisan mengenai Samsung Galaxy Watch Active 2 terus membanjiri media sosial. Terkini, imej pengolokan rasmi Samsung Galaxy Watch Active 2 telah bocor meluas – sekaligus mendedahkan reka bentuk penuh jam pintar berkenaan.

Imej bocor mendedahkan Samsung Galaxy Watch Active 2 kelihatan sangat mirip dengan generasi sebelum ini – Samsung Galaxy Watch Active. Pun begitu, ia bukan satu hal yang mengejutkan kerana ia merupakan penerus legasi untuk peranti berkenaan.

Desas desus sebelum ini mendedahkan Samsung Galaxy Watch Active 2 dijangka didatangkan dalam dua versi – 40mm dan 44mm. Selain itu, binaan badan diperbuat daripada logam yang bulat bersama ketersediaan 2 butang kawalan pada sisi peranti. Bukan itu sahaja, ia juga dijangka membawakan fungsi yang disertakan pada Apple Watch 4 – sokongan ECG dan pengesanan jatuh.

Pun begitu, maklumat tertiris masih lagi rumors dan belum dipastikan kesahihannya. Samsung bakal melancarkan siri Galaxy Note 10 pada 7 Ogos kelak – mungkin kita juga bakal melihat kemunculan jam pintar ini pada majlis yang sama? Stay tuned!


Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan

Huawei Mate 10 telah diperkenalkan kepada pengguna Malaysia seawal 28 Oktober yang lalu, manakala versi Pro pula memasuki pasaran tempatan sebulan selepas itu. Pada mulanya siri Mate telah diperkenalkan pada tahun 2013 yang dinamakan sebagai Huawei Ascend Mate, sehingga kini model terbaru Mate 10 adalah model yang ketujuh dikeluarkan oleh syarikat dari China ini.

Huawei Mate 10 membawakan beberapa ciri yang diperbaharui, malah perkakasan dalaman juga telah dinaik taraf termasuklah penggunaan cip pemproses tercanggih HiSilicon Kirin 970. Apa yang membuatkan Kirin 970 berbeza dengan cip dari jenama lain ialah, cip ini dibina berasaskan 10nm bersama fungsi kecerdasan minda (AI). Ia adalah cip Kirin yang pertama di dunia yang menggunakan Unit Pemproses Neural (NPU).

Menerusi CPU lapan-teras dan GPU 12-teras , peranti ini mampu menyalurkan prestasi yang tertinggi di samping menggunakan tenaga yang rendah. Integrasi NPU yang direka dapat mengoptimumkan mod pada peranti secara lebih efisyen dan boleh dikatakan ia sebuah telefon pintar jimat bateri.

Jika anda yang lebih gemarkan telefon menggunakan pengimbas cap jari di depan, Mate 10 adalah pilihan terbaik tetapi jika anda inginkan pengimbas cap jari di belakang, Mate 10 Pro adalah pilihan yang tepat.

Peranti di kedua-dua siri Mate terbaru ini menggunakan binaan berasaskan kaca. Secara kasarnya, perubahan ketara telah dilakukan selepas model terdahulu yang menggunakan bodi logam.

Rekaan keseluruhan di setiap sudut tidak lagi bersegi sekaligus memberikan keselesaan apabila pengguna memegangnya. Rekaan yang ergonomik pada model Pro semestinya lebih muat untuk digenggam dan mudah digunakan pada sebelah tangan.

Huawei Mate 10 didatangkan dengan skrin bersaiz 5.9 inci 2K (1440 x 2560p), manakala Huawei Mate 10 Pro hadir dengan skrin bersaiz 6 inci FHD+ (1080 x 2160p). Kedua-duanya dilindungi Corning Gorilla Glass serta mematuhi standard HDR10. Dari segi paparan, dua model ini dibezakan dengan skrin berteknologi IPS LCD, sementara OLED pada versi Pro.

Secara bersebelahan, skrin pada Huawei Mate 10 Pro lebih terang dan ia boleh dilihat dengan jelas di bawah sinaran matahari berbanding Huawei Mate 10 yang sedikit malap.

Orentasi paparan pula lebih memanjang pada versi Pro kerana Huawei meletakkan paparan bernisbah 18:9 sementara versi biasa menggunakan nisbah 16:9 yang sedikit lebar.

Untuk video dan hiburan, kedua-dua peranti memberikan kepuasan tontonan yang baik bagaimanapun kontras warna lebih tajam dan tepat pada Mate 10 Pro disebabkan penggunaan panel OLED.

Huawei Mate 10 Pro dan Mate 10 dikuasakan oleh Kirin 970 serta diperhebatkan dengan memori RAM 6GB dan 128GB storan, sebaliknya 4GB RAM dan 64GB storan telah diguna pakai pada model asas.

Ini antara perbezaan ketara di antara dua model Mate 10, bagaimanpun masing-masing masih menawarkan kepantasan yang hampir sama dalam melakukan tugasan mudah alih seharian.

Huawei telah meletakkan kapasiti bateri yang sama besar pada siri Mate 10 tahun ini. Ia dibekalkan dengan 4,000mAh, dapat memberikan kuasa sepanjang hari kepada pengguna walaupun si pemakai seorang yang ‘anti-sosial’. Selain daripada itu, peranti ini telah diiktiraf sebagai peranti paling selamat untuk dicas oleh badan dari Jerman melalui pensijilan TUV Certified.

Huawei Mate 10 antara peranti induk yang menawarkan bateri yang besar. Dengan teknologi Huawei SuperCharge, mengecas penuh peranti ini mengambil masa hanya 1 jam 30 minit sahaja. Secara tidak langsung ia antara peranti induk yang menawarkan bateri berkapasiti besar.

Huawei Translator merupakan aplikasi pra-pasang yang tersedia pada peranti ini, ia berfungsi mengikut masa sebenar yang membolehkan pengguna menterjemah bahasa asing kepada bahasa yang diinginkan. Menariknya, jika anda tidak memahami sesuatu teks, anda hanya perlu mengambil gambar teks tersebut dan translator akan menterjemahkan dengan begitu pantas sekali.

Di samping itu, jika anda sedang melancong ke luar negara dan tidak memahami pertuturan mereka, aplikasi ini sedia membantu. Pengguna juga boleh memuat turun beberapa bahasa dan boleh digunakan semasa ketiadaan internet.

Pada Huawei Mate 10 Pro, pengguna boleh menggunakan dwi SIM untuk mendapat rangkaian 4G secara serentak. Kelajuan Internet yang menyokong kedua-dua SIM ini boleh mencapai sehingga 1.2Gbps – iaitu pertama seumpamanya diguna pakai pada telefon pintar.

Fungsi ini pula membolehkan pengguna melakukan sambungan pada desktop atau monitor hanya melalui kabel USB Type-C yang disediakan. Pengguna boleh melakukan tugasan seperti menaip di Words, Power Point, melayari Internet atau sebagainya dengan lebih teratur dan kemas.

Selain itu, sambungan kepada projektor pula memudahkan pengguna membuat perbentangan atau perbincangan. Fungsi ini juga boleh menyekat sebarang panggilan dan teks mesej dipaparkan semasa perbentangan dilakukan. Jadi dengan kehadiran fungsi ini, seorang eksekutif kini tidak memerlukan komputer riba untuk dibawa bersama.

Kamera pada Huawei Mate 10 dan Mate 10 Pro adalah yang pertama dalam barisan produk Huawei menggunakan integrasi kecerdasan pintar (AI). Fungsi ini bertujuan memantapkan lagi prestasi kamera di samping pemprosesan imej (ISP) yang sedia ada. AI ini ditugaskan untuk melaras keterangan, kontras, warna dan exposure pada setiap gambar sama seperti pengguna yang menggunakan mod profesional.

Ini kerana Huawei menyedari pengguna telefon pintar lebih selesa menggunakan mod biasa berbanding mod profesional – telefon pintar adalah peranti mudah alih jadi ia sepatutnya digunakan dengan lebih pantas dan cepat.

Baca juga: Terujanya Bila Bawa Huawei Mate 10 Pro Ke Thailand

Tidak dapat dinafikan kedua-dua peranti ini dijurangkan dengan spesifikasi dalaman, kepada anda yang inginkan prestasi yang terbaik, kami cadangkan versi Pro. Namun begitu, jika anda seorang yang mengutamakan kamera sahaja, versi biasa sudah memadai. Perlu diingatkan Huawei selaku pengeluar kedua terbesar dunia menawarkan harga antara yang mesra poket berbanding flagship dari jenama terkemuka lain.

Manakah pilihan anda?


konfigurasi Cip Pemproses Qualcomm Snapdragon 865+ Terdedah?

Mesti ramai yang teruja apabila Qualcomm dikatakan bakal tampil dengan cip pemproses baru yang dikenali sebagai Snapdragon 865+.

Terkini, konfigurasi CPU Cip pemproses ini telah tertiris menerusi satu tweet dari @MAxWeinbach, Cip pemproses ini bakal hadir dengan konfigurasi 1+3+4. Teras utamanya pula berada pada kelajuan 3.1GHz, 3 teras pada kelajuan 2.4GHz. Manakala 4 teras pada kelajuan 1.8GHz.

Ia didikatakan bakal menggunakan Kryo 585. Jadi, sama-sama kita nantikan kesahihannya!


Pengimbas suhu FOTRIC digunakan di ribuan tapak bagi pencegahan wabak COVID-19

SHANGHAI, 13 April 2020 /PRNewswire/ — Dengan penularan global COVID-19, permintaan pasaran untuk pengimbasan suhu badan yang tidak normal di kawasan awam terus meningkat. Sejak minggu lalu, alat pengimbas suhu inframerah automatik FOTRIC 226B mencapai peningkatan jualan sebanyak 80% di luar China hasil daripada kesan pengukuran suhu yang tepat, pantas dan stabil, yang dikesan oleh pengukuran suhu pengimejan haba dan pengecaman wajah AI.

Pada masa kini, alat pengimbas suhu inframerah automatik FOTRIC 226B dihantar ke Amerika Syarikat, Norway, Jerman, Turki, Israel, Thailand, India, Indonesia, Malaysia, Singapura, Korea Selatan dan negara-negara lain bagi tujuan pencegahan wabak.

Berdepan dengan peningkatan permintaan terhadap pengukuran suhu, FOTRIC mengeluarkan produk dengan segera bagi menjamin bekalan yang pantas.

FOTRIC, sebuah syarikat yang berpangkalan di Shanghai, China, pada dasarnya, memberi tumpuan pada penyelidikan & pembangunan, pengeluaran dan jualan teknologi pengimejan terma. Barisan produknya meliputi pelbagai aspek termasuk penyelidikan pendidikan & saintifik, industri, kuasa elektrik dan pembuatan, antaranya. Perniagaannya telah menembusi banyak negara dan wilayah di Asia, Eropah dan benua Amerika. Produk pengimejan terma awan yang dibangunkan sendiri oleh FOTRIC dilancarkan di pameran CES Amerika 2017 telah dipuji secara meluas manakala produk terbaharunya yang dibangunkan pada tahun 2019 memenangi Anugerah Reka Bentuk Perindustrian Antarabangsa iF Jerman.

Pengimbas suhu inframerah automatik sepenuhnya daripada FOTRIC mempunyai kelebihan penting dan dapat digambarkan dengan mudah sebagai tepat, selamat dan cepat. Produk ini dibangunkan berasaskan platform perkakasan penggambar haba saintifik berkualiti tinggi daripada FOTRIC. Produk penyelidikan saintifik mempunyai keperluan yang sangat tinggi terhadap ketepatan pengukuran suhu. Profesor dan saintis dari lebih 500 universiti dan institut penyelidikan di seluruh dunia telah memilih penggambar haba FOTRIC untuk eksperimen penyelidikan dan menerbitkan artikel dalam jurnal utama bagi indeks petikan saintifik (SCI).

TEPAT – Pengimejan yang jelas dan pengukuran suhu yang jitu.

Piksel inframerah 384*288, sehingga 110,000 piksel pengukuran suhu yang berkesan dalam satu foto membolehkan pengendali untuk melihat sehelai rambut manusia dan boleh disesuaikan untuk pengukuran suhu yang lebih tepat-jarak. Tambahan pula, pengukuran suhu semasa pencegahan wabak memerlukan masa yang panjang untuk dijalankan. Kebolehulangan pengukuran suhu pada peranti ini adalah lebih kecil daripada ±0.5℃, seraya memastikan bahawa pengukuran suhu jangka panjang masih tepat.

SELAMAT – Memegunkan muka secara automatik untuk pengukuran suhu dan seterusnya mengelakkan pelaporan salah.

Modul pengecaman wajah dwicahaya AI terbina dalam memegunkan wajah individu secara automatik bagi tujuan pengukuran suhu dan jelas memaparkan nilai suhu tertinggi pada wajah. Suhu tinggi yang diperoleh selain daripada wajah di tempat kejadian, sebagai contoh daripada secawan kopi panas, disaring dengan pintar bagi mengelakkan laporan yang salah dan mencapai kadar pengesanan 100%.

CEPAT – Pengukuran suhu tahap milisaat dan tidak dapat dilihat, dilakukan apabila melintasi kawasan.

FOTRIC menggunakan teknologi pengimejan haba tanpa sentuh bagi memastikan keselamatan kakitangan yang meronda, tanpa perlu menyentuh orang lalu lalang secara fizikal. Seluruh proses ini tidak disedari oleh mereka yang lalu lalang dan pengesanan suhu dapat disempurnakan selagi mana individu tersebut melewati medan penglihatan yang dipantau oleh sistem berkenaan. Kadar kerangka 30Hz tidak menjejaskan sama sekali kecekapan trafik mahupun tingkah laku orang ramai.

Skrin dwipemandangan memaparkan kedua-dua imej haba dan cahaya nampak, apabila suhu badan yang tidak normal dikesan, alat penyaringan suhu akan mengeluarkan amaran secara automatik. Berserta penggesa suara, sistem ini akan menandakan anomali suhu dalam gambar dengan kotak merah, yang membolehkan kakitangan pemantau mencari dengan pantas individu yang menunjukkan suhu yang tinggi.

FOTRIC aktif mencari pengedar baharu di seluruh dunia bagi menyediakan perkhidmatan setempat.

Hubungi: Celine, +86-15618512265, nsn@fotric.cn, www.fotric.com

Foto – https://photos.prnasia.com/prnh/20200330/2763706-1?lang=0

Keywords:  Computer Software Computer/Electronics Consumer Electronics Sales reports

Source: PRNEWSWIRE


Sah! vivo X21 Bakal Dilancarkan Di Malaysia!

Bulan April yang lalu vivo ada mengumumkan siri X mereka akan dilancarkan semula pada bulan Mei, kini ia telah disahkan oleh SIRIM. Dengan kata lain, vivo X21 yang diberi kod nama vivo 1725, telah menerima kelulusan pensijilan dari SIRIM beberapa hari yang lalu.

Salah satu aspek yang paling menarik dari vivo X21 ialah teknologi biometrik baru, di mana sistem pengimbasan cap jari dalam paparan (In-Display Fingerprint Scanning). Ciri menarik ini telah dipamerkan pada pameran MWC lalu dan berjaya menjadi topik hangat pada masa itu.

vivo X21, Membawakan Teknologi Biometrik Baru & Futuristik Ke Pasaran Malaysia Pada Bulan Mei

Kamera utama dan depan vivo X21 hadir dengan lensa 12 Megapiksel, disokong oleh 1.28μm piksel yang boleh mempertingkatkan kejelasan gambar. Di samping itu, teknologi fokus yang cepat mampu menangkap setiap detik gambar dengan pantas. Teknologi AI HDR pula turut disertakan dalam peranti ini, ia mampu mengesan intensiti cahaya di sekeliling anda untuk menghasilkan kualiti gambar yang bagus walaupun dalam keadaan gelap.


Artisto, Aplikasi Fotografi Mirip Prisma?

Prisma, sebuah aplikasi fotografi yang paling banyak dimuat turun di Malaysia pada bulan lepas. Ia mampu mengubah gambar biasa yang diambil menjadi hasil seni dengan karya artis terkemuka seperti Van Gogh, Picasso dan juga Monet.

Terdapat sebuah aplikasi seakan sama dengan Prisma, dikenali sebagai Artisto. Apa yang membezakan kedua-duanya adalah aplikasi Artisto khas untuk mengedit video. Pengguna boleh memilih sebanyak 17 filters yang mampu memberikan lakaran yang unik dan menarik. Di antara filters yang boleh digunakan seperti Prisma, Patrick, Picasso, Mosaic, Neural Art dan beberapa lagi.

Bagaimana ianya berfungsi? Hanya membuat rakaman video yang diinginkan, kemudian gunakan filters yang tersedia. Tadaaaaa… Jangan lupa untuk kongsikan hasil video anda bersama rakan-rakan di laman sosial.

Muat turun aplikasi ini secara percuma pada peranti Android dan iOS sekarang!


OnePlus Bakal Hadir Dengan Peranti Dengan Pemproses MEdiaTek Dimensity 1200??

BAgi OnePlus, berkemungkinan ia bakal menghadirkan pemproses baharu bagi peranti ini iaitu menggunakan Mediatek Dimensity  1200 SOC.

Kebocoran baru mendedahkan mimensity Powered OnePlus sudah berada di peringkat prototaip kejuruteraan dan akan membawa potongan lubang-lubang di sudut kiri atas paparan seperti Siri OnePlus 9. Panel itu akan didakwa rata seperti OnePlus 9.

Sejauh manakah kebenarannya perlu kita nantikan ketika ia diumumkan kelak.


Kemas Kini iOS 10.1 Dengan Mod Potret! Err Tapi Macam Ada Masalah

Semasa memperkenalkan iPhone 7 Plus kepada dunia, Apple menjanjikan satu fungsi kamera yang menarik akan hadir tidak lama lagi buat peranti dwi kamera tersebut. Kini ia sudah tiba bersama-sama kemas kini iOS 10.1.

Mod potret membolehkan anda menangkap gambar dengan efek depth-of-field dengan lebih baik. Ia sangat digemari pengguna kerana gambar dengan efek ini meletakkan fokus utama terhadap subjek sambil gambar latar akan dikaburkan. Berikut adalah beberapa contoh yang sempat kami “sedut” dari perkongsian pengguna-pengguna di laman sesawang.

Walaupun begitu anda mungkin mahu menunggu sedikit masa lagi sehingga fungsi ini betul-betul stabil dan polished. Ini kerana terdapat pengguna yang mengadu bahawa fungsi ini masih belum stabil dan menyebabkan kecacatan kepada gambar.

Mod potret adalah satu fungsi amat baik yang ditawarkan oleh Apple, namun ianya sudah lama ada pada peranti Android, terutamanya keluaran Huawei yang sememangnya dikenali dengan kebolehan efek kameranya. Bagi pemilik iPhone 7 Plus mungkin anda mahu menunggu sedikit masa lagi sehingga fungsi ini betul-betul stabil untuk digunakan.

SUMBER TWITTER

Subjek gambar terjejas dengan efek depth-of-field, menjadikan sebahagian dari subjek menjadi kabur.


Finastra membantu mentakrifkan semula masa depan kewangan untuk menyelamatkan berjuta-juta nyawa di seluruh dunia

Teknologi dan ekosistem untuk menangani cabaran penglibatan kewangan, termasuk perbankan bagi mereka yang tidak memiliki akaun bank dan menutup jurang kewangan perdagangan PKS

SINGAPURA, 23 September 2020 /PRNewswire/ — Finastra telah mengumumkan rancangan berkaitan berbagai inisiatif yang akan memungkinkan pelanggannya mempercepat perubahan dan juga menghasilkan kesan positif kepada berjuta-juta orang di seluruh dunia. Langkah tersebut adalah sebahagian daripada strategi inovasi dan strategi platform awan terbuka syarikat.

Melalui teknologi dan kolaborasi, Finastra dan para pelanggannya akan memberikan kesan positif terhadap lebih daripada sembilan juta nyawa di seluruh dunia, dengan bidang fokus utama di rantau Asia Pasifik untuk merangkumi:

Untuk inisiatif dan projek global yang lain, sila klik di sini.

Wissam Khoury, Ketua Antarabangsa di Finastra, mengatakan, “Pandemik ini telah membawa masa depan lebih jauh ke depan, mendorong peningkatan permintaan untuk transformasi digital di sektor perkhidmatan kewangan. Kami komited untuk membantu para pelanggan mempercepatkan perubahan ini melalui teknologi dan ekosistem kami. Ini juga merupakan saat penting di mana kita berpeluang mentakrifkan semula kewangan untuk kebaikan dan mencipta penyelesaian baharu yang memberikan hasil yang lebih baik bagi masyarakat secara berpusat.”

Produk teknologi meluas Finastra yang merangkumi pinjaman, pembayaran, perbendaharaan dan perbankan runcit mendorong inisiatif ini, di samping platform pembangun terbukaFusionFabric.cloud . Semua ini berteraskan rangkaian komprehensif pemahaman mendalam yang dipacu data untuk meningkatkan kecerdasan perniagaan; dan rangkaian perkhidmatan transformasi yang dibentuk untuk membantu para pelanggan maju dengan pesat menerusi perubahan.

Untuk mengetahui lebih lanjut, sertai siaran web APAC kami hari ini, 23 September jam 11 pagi SGT. Untuk mendaftar atau mengakses rakaman, sila layari:  https://www.finastra.com/financeforgoodlive

Tentang FinastraFinastra sedang membangun platform terbuka yang mempercepat kolaborasi dan inovasi dalam perkhidmatan kewangan, mewujudkan pengalaman yang lebih baik untuk orang ramai, perniagaan dan komuniti. Disokong oleh portfolio perisian perkhidmatan kewangan yang paling meluas dan mendalam, Finastra menyampaikan teknologi yang sangat penting ini kepada institusi kewangan pelbagai saiz di seluruh dunia, termasuk 90 daripada 100 bank utama di dunia. Pendekatan seni bina terbuka kami mengumpulkan sebahagian besar rakan kongsi dan inovator. Bersama-sama kita memimpin bagaimana cara aplikasi ditulis, diuruskan dan digunakan dalam perkhidmatan kewangan untuk berkembang dengan perubahan dalam keperluan pelanggan.Ketahui lebih lanjut di finastra.com

Logo – https://ering.com.my/wp-content/uploads/2020/09/finastra-membantu-mentakrifkan-semula-masa-depan-kewangan-untuk-menyelamatkan-berjuta-juta-nyawa-di-seluruh-dunia.jpg

Keywords: Banking/Financial Service Computer/Electronics New products/services Financial Technology

Source: PRNEWSWIRE


Realme Muncul Dengan Barisan Produk Baru – Kolaborasi Bersama Alan Walker Perkenal Realme Buds Wireless

realme Malaysia hari ini memperkenalkan barisan pakaian dan aksesori terkini keluaran mereka menerusi kerjasama Bwave bersama sepuluh lagi jenama terkemuka lain seperti Supecrew, DrMister, Lord, Kittieyiyi, Eversince, Eglaf, Playaz, Stoned, Nerd Unit dan Repulxe.

Penawaran terbaru realme terdiri daripada barangan edisi terhad seperti topi, tshirt, realme Buds wireless dan powerbank. Untuk topi dan tshirt ini mendapat sentuhan istimewa dan direka khas buat penggemar fesyen minimalis untuk kelihatan kemas, elegan dan tampil selesa – sekaligus pada masa sama menyuarakan personaliti tersendiri.

Selain itu, realme Buds Wireless adalah aksesori terbaru daripada realme dengan kerjasama pemuzik terkenal dunia iaitu DJ Alan Walker. Alan dan pasukan pakar penalaan akustik Realme bekerja keras menghasilkan aksesori ini dengan sokongan bass yang mendalam dan paling berkuasa menerusi teknologi Dynamic Bass Boost (DBB). realme Buds Wireless pastinya menyampaikan pengalaman audio terbaik terutama untuk muzik elektronik.

Kesemua produk ini bakal tersedia tidak lagi dan maklumat lanjut mengenaik harga akan diumumkan pada majlis pelancaran realme XT pada 30 Oktober ini. Lebih menarik, orang ramai juga berpeluang memenangi sejumlah ganjaran menarik berupa realme XT dan hadiah bernilai RM50,000 di realme Fashion Store, T-008 Third Floor, Mid Valley Megamall – bermula hari ini hingga 10 November 2019.


Xovis Gandakan Pilihan Anda Sekali Gus

Dua ciri AI baharu untuk analitik dalam-kedai dijayakan dengan sensor 3D Xovis

ZOLLIKOFEN, Switzerland, 3 Julai 2020 /PRNewswire/ — Apabila rutin harian biasa mereka menjadi sesuatu yang luar biasa, Xovis meningkatkan perkhidmatan penyelidikan dan pembangunan (R&D) mereka untuk mengatasi cabaran yang tidak diduga. Hari ini, syarikat dengan bangganya membawakan dua ciri AI baharu untuk sensor kiraan orang 3D mereka: Face Mask Detection dan View Direction. Walaupun View Direction telah diberi petanda pada Januari tahun ini, Face Mask Detection muncul lantaran keadaan semasa yang melibatkan COVID-19. Xovis berharap agar ini dapat membantu pelanggan mereka untuk sentiasa mematuhi peraturan kesihatan awam. Teknologi inovatif dan patuh GDPR syarikat ini menjadi satu-satunya teknologi yang mengesan terus pelitup muka pada sensor 3D.

Seperti yang dijelaskan oleh Ketua Jualan Runcit Xovis Anne Wyder, “COVID-19 telah menjadikan pemakaian pelitup muka wajib di banyak tempat awam; kami memberi tindak balas dengan membangunkan ciri AI baharu untuk sensor kami mengenal pasti sama ada pelitup muka benar-benar dipakai atau tidak. Dalam usaha untuk membantu perniagaan mematuhi peraturan kesihatan awam, pemalam perisian baharu untuk Face Mask Detection ini akan diberikan secara percuma sehingga penghujung tahun ini untuk rakan kongsi penyepadu kami yang menggunakan Akaun Xovis Cloud.”

Meskipun berlakunya COVID-19 dan dalam masa yang sama lantaran krisis global yang telah tercetus, Xovis aktif menyediakan penyelesaian teknologi untuk pengurusan penghunian dan jarak fizikal. Sebagaimana yang dinyatakan oleh Ketua Pegawai Produk Xovis Christian Studer: “Kami sangat sibuk – kami bukan sahaja menyiapkan pembangunan pemalam View Direction yang amat dinanti-nantikan untuk analitik dalam-kedai, namun sebagai respons tangkas terhadap permintaan pasaran yang berubah-ubah kami turut mengambil tindakan dan mencipta suatu penambahan pada perisian tegar kami untuk pelanggan kami. Baik ciri-ciri Face Mask Detection mahupun View Direction memberi pandangan yang lebih mendalam mengenai tingkah laku pelanggan – analisis yang menjadi lebih penting berbanding sebelum ini.”

Sebagai penginovasi yang tidak dapat ditandingi bagi teknologi aliran orang ramai berdasarkan sensor visi stereo 3D, Xovis komited untuk membawa produk dan perkhidmatan yang terbaik kepada pelanggan mahupun rakan kongsi. Kerana orang ramai penting.

Lihat bagaimana Xovis mengesan Pelitup Muka

Baca bagaimana View Direction Xovis berfungsi

Klik sini untuk maklumat lanjut mengenai Penyelesaian Jarak Fizikal Xovis

Foto – https://ering.com.my/wp-content/uploads/2020/07/xovis-gandakan-pilihan-anda-sekali-gus-1.jpg  Foto – https://ering.com.my/wp-content/uploads/2020/07/xovis-gandakan-pilihan-anda-sekali-gus-2.jpg  Logo – https://ering.com.my/wp-content/uploads/2020/07/xovis-gandakan-pilihan-anda-sekali-gus.jpg

Maklumat Hubungan SyarikatXovisIndustriestrasse 13052 ZollikofenSwitzerland+41-32-342-04-70info@xovis.com

Hubungan MediaChristian Studer, Ketua Pegawai Produk+41-32-508-35-41christian.studer@xovis.com

Keywords: Biometrics Computer Software Computer/Electronics Health Care/Hospital Infectious Disease Control Medical Equipment Medical/Pharmaceuticals Retail New products/services Data Analytics

Source: PRNEWSWIRE


Cambridge Quantum Mengumumkan Pelaksanaan Pemprosesan Bahasa Semula Jadi yang Terbesar pada Komputer Kuantum

Eksperimen berasingan dengan setiap satunya mempunyai lebih 100 ayat, yang menyediakan pembuktian konsep yang kukuh bahawa Pemprosesan Bahasa Semula Jadi Kuantum boleh dicapai

CAMBRIDGE, England, 2 Mac 2021 /PRNewswire/ — Cambridge Quantum Computing (CQC) mengumumkan penerbitan kertas penyelidikan tentang arxiv repositori pra-cetakan dalam talian (boleh didapati di sini) yang memberikan perincian pelaksanaan eksperimen terbesar terhadap tugas-tugas Pemprosesan Bahasa Semula Jadi (NLP) pada komputer kuantum.

Kertas penyelidikan yang bertajuk “QNLP in Practice: Running Compositional Models of Meaning on a Quantum Computer” ini menampilkan pelaksanaan “berskala sederhana” yang pertama bagi tugasan biasa NLP. Eksperimen tersebut yang diselesaikan pada komputer kuantum IBM, melakukan penseketikaan ayat sebagai litar kuantum berparameter dan memasukkan makna kata sebagai keadaan kuantum yang “berserabut” menurut struktur tatabahasa ayat tersebut.

Kertas penyelidikan ini dihasilkan berdasarkan usaha pembuktian konsep sebelum ini (sila lihat di sini untuk eksperimen terdahulu) dan secara signifikan telah mencapai pergabungan untuk set data yang lebih besar yang digunakan di sini. Salah satu objektif pasukan CQC adalah untuk menggambarkan Pemprosesan Bahasa Semula Jadi Kuantum (QNLP) dan hasilnya dengan cara yang boleh diakses oleh para penyelidik dan pengamal NLP, seterusnya membuka laluan kepada komuniti NLP yang terlibat dengan pengekodan kuantum pemprosesan bahasa.

Bob Coecke, Ketua Saintis yang merangkap Ketua Projek QNLP CQC mengulas, “Kami sedang mengusahakan projek yang sangat besar di CQC dengan matlamat untuk menggunakan komputer kuantum, ketika ia sedang meningkat, untuk bergerak melampaui mekanisme kotak hitam yang mahal bagi NLP menuju paradigma yang akan membuatkan kita menjadi lebih berkesan, lebih tepat dan lebih berskala dalam bidang sains komputer yang melambangkan kecerdasan buatan. Setelah membuat kemajuan yang agak besar dalam jenama ‘natif-kuantum’ kami iaitu NLP, kami kini sedang bergerak melangkaui penyelidikan awal kami dan bekerja pada aplikasi yang boleh dibangunkan sejajar dengan garis masa yang disediakan oleh syarikat perkakasan pengkomputeran kuantum seperti IBM, Honeywell, Google dan lain-lain.”

Beliau menambah, “Pada masa yang sama ketika pengkomputeran kuantum menjadi topik kepentingan umum, adalah penting bagi kita yang bekerja dalam sektor ini menyampaikan keputusan yang boleh disahkan. Rekod penerbitan kami di CQC berusaha pada setiap masa untuk memenuhi standard yang tepat ini – kami dipimpin oleh sains dan didorong oleh perusahaan.”

Tentang CQC

Ditubuhkan pada tahun 2014 dan disokong oleh beberapa syarikat pengkomputeran kuantum terkemuka di dunia, CQC merupakan peneraju global dalam perisian kuantum dan algoritma kuantum yang membolehkan pelanggan mendapatkan sebanyak-banyak manfaat daripada perkakasan pengkomputeran kuantum yang sedang berkembang pesat. CQC mempunyai pejabat di UK, Amerika Syarikat dan Jepun dengan satu pasukan yang terdiri daripada 140 orang profesional. Untuk maklumat lanjut, sila lawati CQC di http://www.cambridgequantum.com dan pada LinkedIn. Akses ke modul tket Python module pada GitHub.

Keywords: Computer Software Computer/Electronics New products/services Survey, Polls & Research

Source: PRNEWSWIRE


20W Mi Wireless Charging Pad Dijual Pada Harga RM129 – Ketersediaan 13 April 2019

Seiring dengan pelancaran Xiaomi Mi 9, syarikat tersebut turut berkesempatan memperkenalkan ahli baru dalam segmen aksesori iaitu 20W Mi Wireless Charging Pad untuk pasaran tempatan.

20W Mi Wireless Charging Pad merupakan pengecas tanpa wayar terpantas di dunia.  Difahamkan, ia juga menyokong pelbagai peranti lain yang menyokong fungsi Qi dan hadir dengan ruang udara membolehkan pengurangan haba. Turut hadir kepala pengecas 27W.

Menurut Xiaomi, pengguna boleh mengecas penuh bateri Mi 9 dalam hanya 90 minit dengan pengecas tanpa wayar ini. 20W Mi Wireless Charging Pad dijual pada harga RM129 – ketersediaan bermula 13 April di Lazada dan Mi stores.


10,000 Unit Huawei Mate 10 Habis Terjual

Huawei Mate 10 yang baru dilancarkan pada 16 Oktober lalu menampilkan beberapa ciri menarik termasuk rekaan yang serba baru dan kamera Leica yang serba canggih. Pada masa sama, Huawei juga telah membuka sesi pra-tempahan kepada orang ramai bermula pada 19 Oktober lepas.

Hari ini, Huawei mengumumkan kempen pra-tempah tersebut mendapat sambutan yang memberansangkan malah sebanyak 10 ribu unit telah terjual melalui atas talian seluruh Malaysia. Sambutan yang baik ini mungkin disebabkan hadiah istimewa yang ditawarkan oleh Huawei. Ia merupakan pakej barangan Huawei bernilai RM999.

Huawei Mate 10 hadir dengan paparan skrin QHD, pemproses Kirin 970 (NPU), RAM 4GB, storan 64GB, dan gabungan dwi-kamera Leica 20 dan 12 Megapiksel f/1.6 – aperture paling besar pernah diperkenalkan pada telefon pintar. Selain menyokong fungsi kalis air IP53, peranti ini turut dibekalkan dengan bateri berkapasiti 4,000mAh.

Peranti yang dijana menerusi Android 8.0 Oreo ini ditawarkan dengan pilihan warna Mocha Brown dan Black pada harga RM2,699 dan dijangka akan menemui pengguna seawal 28 Oktober 2017.


Reviu Eksklusif: Sony Xperia XZ, Siri Xperia Paling Berkuasa Menampilkan Pemproses Qualcomm Snapdragon 820

Seperti yang pembaca di luar sana sedia maklum, Sony Malaysia telah mengesahkan bahawa peminat peranti Sony Xperia di negara ini tidak akan menerima model Sony Xperia X Performance. Ini berikutan daripada tiga model terbaru dari siri Xperia X iaitu X, XA dan juga XA Ultra sudahpun boleh dimiliki di negara ini. Walau bagaimanapun, model tertinggi iaitu Xperia X hanya menyokong pemproses kelas pertengahan sahaja. Nampaknya para peminat setia jenama ini sudah boleh memiliki siri Xperia X paling berkuasa pernah diperkenalkan dengan kemunculan rasmi model Sony Xperia XZ yang mempertaruhkan pemproses Qualcomm Snapdragon 820.

Sony Xperia XZ menampilkan tiga warna pilihan yang boleh anda miliki di pasaran tempatan iaitu Forest Blue, Mineral Black ataupun Platinum. Sebagaimana siri Xperia X sebelum ini, keseluruhan warna kerangka tampil dengan sentuhan warna yang sama iaitu di bahagian panel depan, sisi dan juga panel belakangnya.

• (Kiri) Mineral Black, Platinum dan Forest Blue

Apabila melihat dan menyentuh sendiri Sony Xperia XZ, jelas dapat dilihat kelainan pada sentuhan kemasan kerangka logam unibodi yang digunakannya. Pada pendapat kami, sentuhan panel belakangnya yang diperbuat daripada logam ini terasa agak unik dan premium, berbeza dari peranti unibodi logam yang lain. Ini kerana bahagian panel belakangnya telah menerima sentuhan istimewa daripada logam ALKALEIDO yang kelihatan sangat berkilat dan menampilkan efek yang sangat menarik apabila terkena cahaya.

Sony Xperia sememangnya sangat terkenal sebagai salah satu daripada pengeluar yang sering menampilkan sokongan fungsi kalis air pada peranti keluarannya. Bahkan Sony Xperia juga merupakan pengeluar smartphone kalis air pertama di dunia dengan kemunculan model Sony Xperia Z pada tahun 2013 dengan pengiktirafan IP57. Nampaknya kehebatan sokongan fungsi kalis air dan juga kalis debu pada Sony Xperia XZ telah dipertingkatkan melalui pengiktirafan IP68 yang mampu menawarkan fungsi kalis debu atau habuk sepenuhnya, dan juga mampu bertahan di dalam air sedalam 1.5 meter untuk tempoh maksimum selama 30 minit.

Walaupun menyokong kapasiti bateri di bawah 3000 mAh, Sony Xperia XZ yang dikuasakan oleh pemproses terbaru Qualcomm Snapdragon 820 telah dilengkapi dengan sokongan teknologi pengecas pantas yang terkini iaitu Quick Charge 3.0. Berdasarkan kepada kenyataan rasmi, Quick Charge 3.0 berupaya mengecas bateri sehingga 80% dalam tempoh 35 minit sahaja. Namun begitu, sangat mengecewakan kerana Sony Xperia XZ hanya didatangkan dengan adapter pengecas biasa yang menyokong output setakat 5V/1.5A sahaja di dalam pakej pembeliannya.

Selain daripada teknologi pengecas pantas, Sony Xperia XZ juga turut dilengkapi dengan teknologi Qnovo Adaptive Charging yang mampu membantu memanjangkan jangka hayat bateri sehingga dua kali ganda berbanding biasa. Dengan sokongan teknologi ini, arus pengecasan akan ditala dan dipantau secara automatik bagi mengelakkan kerosakan pada bateri. Manakala fungsi Battery Care pula mampu mengawal proses pengecasan berdasarkan kepada habit pengguna yang gemar mengecas semalaman, di mana proses mengecas akan dihentikan pada 90% dan proses mengecas hanya akan disambung apabila ianya diperlukan.

Keupayaan lensa Sony Exmor RS IMX300 pada Xperia XZ ini telah dipertingkatkan keupayaannya dengan dua teknologi baharu iaitu Triple Image Sensing dan juga sistem penstabilan 5-axis. Teknologi Triple Image Sensing telah memperlihatkan gabungan Predictive Hybrid Auto Focus, Laser Auto Focus dan juga RGBC-InfraRed Sensor bagi memastikan hasil gambar yang bebas kabur dan juga talaan warna yang lebih asli dalam apa jua situasi. Manakala sistem penstabilan 5-axis pula mampu membantu rakaman video yang lebih stabil walaupun ketika berjalan atau merekod gambar objek yang sangat dekat.

Penggunaan paparan skrin jenis 2.5D pada Xperia XZ telah berjaya menyerlahkan penampilan panel depannya yang didominasi oleh paparan skrin tahan lasak daripada Corning Gorilla Glass 4. Namun begitu, saiz bezel pada sisi skrin boleh dianggap agak besar iaitu melebihi 2mm jika dibandingkan dengan standard peranti premium yang lain di pasaran.

Pada bahagian ini boleh ditemui lubang earpiece dengan kemasan gril yang diperbuat daripada logam, yang mana ia juga berfungsi sebagai salah satu daripada speaker stereo pada Xperia XZ. Di sebelah kanannya telah menempatkan sensor proximity, manakala di sebelah kananya pula telah dilengkapi dengan lensa 13 Megapiksel auto fokus dan juga LED notifikasi.

Walaupun saiz bezel di bahagian bawah Xperia XZ ini agak besar, ia tidak dilengkapi dengan sebarang butang kawalan Android, sebaliknya hanya dilengkapi dengan satu lagi speaker stereo. Sama seperti lubang earpiece, lubang speaker di bahagian bezel bawah ini juga tampil dengan rekaan yang sama sahaja.

Lensa kamera Xperia XZ kelihatan sedikit berbeza penampilannya jika dibandingkan dengan lensa kamera siri Xperia sebelum ini. Ini kerana ia hadir dengan teknologi Triple Image Sensing yang menggabungkan kehebatan Predictive Hybrid Auto Focus yang terdapat pada sensor Sony Exmor RS IMX300, Laser Auto Focus dan juga RGBC-InfraRed Sensor.

Jika panel depan diperbuat kaca dan panel belakang diperbuat daripada logam, bahagian sisi kerangka Xperia XZ pula sebenarnya diperbuat daripada polikarbonat. Penggunaan kerangka sisi polikarbonat ini jelas dapat dilihat apabila anda membuka slot kad yang terdapat pada sisi kiri kerangka. Terdapat dua slot kad nanoSIM disediakan dan slot kad SIM kedua juga boleh digunakan sebagai slot kad microSD.

Sisi kanan Xperia XZ pula telah menempatkan sebanyak tiga butang kawalan fizikal iaitu butang kuasa, butang melaras volume dan juga butang dedikasi kamera. Apa yang menariknya, butang kuasa ini juga sebenarnya turut menempatkan sensor pengimbas cap jari. Namun berdasarkan pengalaman editor sepanjang menggunakan peranti ini, kedudukan butang volume dan butang kamera adalah kurang praktikal.

Bahagian atas kerangka masih mengekalkan penyediaan port standard jenis 3.5mm audio jack dan juga sebuah lubang mikrofon. Sungguhpun begitu, agak mengecewakan kerana tiada set earphone disediakan dalam pakej pembelian. Manakala bahagian bawah kerangka pula disediakan dengan lubang mikrofon dan juga port USB Type-C dengan sokongan teknologi pengecas pantas.

Antaramuka lockscreen menampilkan paparan yang ringkas tetapi praktikal. Selain memaparkan jam digital yang besar, ia turut mengekalkan ruangan status bar dan juga dua ikon pintas iaitu Google Voice dan juga Kamera.

Paparan homescreen masih dikekalkan dengan penggunaan kemasan ikon bulat sama seperti Xperia X. Namun begitu, kini tetingkap paling kiri menempatkan antaramuka khas iaitu Google Now.

Penampilan ruangan notifikasi dan juga ikon tetapan pantas pada Xperia XZ masih mengekalkan rekaan asal pada Android 6.0 Marshmallow. Untuk memaparkan Quick Settings dengan lebih mudah, anda boleh meleretkan dua jari ke bawah.

Antaramuka pemain muzik yang ditawarkan oleh Sony Xperia XZ sememangnya kelihatan sangat menarik kerana ia diintegrasikan terus dengan Spotify. Bahkan ia juga dilengkapi dengan pelbagai tetapan audio berkualiti seperti DSEE HX, ClearAudio+ dan sebagainya.

Sama seperti pemain muzik, pemain video pada Xperia XZ juga menawarkan fungsi yang sangat baik. Antara fungsi praktikal yang disediakan termasuklah keupayaan memainkan video secara background, perkongsian video dan juga menyokong subtitle.

Antaramuka kamera agak ringkas tetapi praktikal kerana anda hanya perlu meleretkan jari ke kiri atau ke kanan untuk menukar mod kamera, dan meleretkan jari ke atas atau ke bawah untuk bertukar antara lensa utama ataupun selfie.

Sebelum membuat keputusan untuk memiliki sesebuah smartphone, perkara tipikal yang sering diambil kira oleh pembeli adalah perbandingan dengan model lain yang dijual pada harga yang setanding dengan model yang akan dibeli. Jadi untuk itu, kami telah memilih tiga model dari jenama popular yang boleh didapati di pasaran tempatan pada harga yang setanding. Model yang dipilih adalah HTC 10, LG G5 dan juga Samsung Galaxy S7. Berikut adalah beberapa jenis ujian berbeza bagi keempat-empat model tersebut:

Sony Xperia XZ
• 5.2 inci IPS LCD
• 1080 x 1920 piksel
• 424 ppi
• Corning Gorilla Glass 4

HTC 10
• 5.2 inci Super LCD5
• 1440 x 2560 piksel
• 565 ppi
• Corning Gorilla Glass 3

LG G5
• 5.3 inci IPS LCD
• 1440 x 2560 piksel
• 554 ppi
• Corning Gorilla Glass 4

Samsung Galaxy S7
• 5.1 inci IPS LCD
• 1440 x 2560 piksel
• 577 ppi
• Corning Gorilla Glass 4

Sony Xperia XZ
• Qualcomm Snapdragon 820
• Adreno 530
• 64GB eMMC
• 3GB LPDDR4

HTC 10
• Qualcomm Snapdragon 820
• Adreno 530
• 32GB eMMC
• 4GB LPDDR4

LG G5
• Qualcomm Snapdragon 820
• Adreno 530 @
• 32GB UFS
• 4GB LPDDR4

Samsung Galaxy S7
• Samsung Exynos 8 Octa 8890
• Mali-T880 MP12
• 32GB UFS
• 4GB LPDDR4

Sony Xperia XZ
• 23 MP
• Aperture f/2.0
• PDAF + Laser AF
• EIS

HTC 10
• 12 MP
• Aperture f/1.8
• Laser AF
• OIS

LG G5
• 16 MP + 8  MP
• Aperture f/1.8 + f/2.4
• Laser AF
• OIS

Samsung Galaxy S7
• 12 MP
• Aperture f/1.7
• Dual Pixel AF
• OIS


PUBG Corp Pamer Video Pasukan Anti Penipuan – Banteras Aktiviti Penipuan Demi Kepuasan Pemain!

Player Unknown Battlegrounds (PUBG) pastinya antara permainan mudah alih yang sangat popular pada ketika ini. Berusia lebih dari 2 tahun, pastinya memberikan pelbagai cabaran kepada permainan ini khususnya aspek penipuan ketika bermain.

Justeru PUBG Corp mengambil cakna dalam hal ini. Oleh itu, dalam satu video belakang tabir yang dikongsikan oleh PUBG Corp, mereka menunjukkan bagaimana mereka menangani penipuan ini.

Antara yang dikongsi adalah cara mereka mengesan perisian penipuan yang boleh dikenal pasti menerusi laporan dan sistem pengesanan terpasang.

Ekoran daripada masalah perisian penipuan ini, PUBG Corp telah membangunkan sistem sendiri bagi memastikan masalah ini dapat di atasi.


Jualan Pertengahan Tahun Samsung TKini Tiba bagi Menjimatkan Wang  Anda. Cepat, Sebelum Terlambat!!

Tinggal di rumah untuk sekian lama tidak dapat ditanggung, jadi mengapa tidak mengubah sedikit dan menghidupkan anda bekerja dan bermain ruang? Jualan Samsung’s Color Your Life pada pertengahan tahun dapat membantu anda menghilangkan rasa kecewa itu sambil menjimatkan sejumlah wang tunai yang serius juga.

Apa cara yang lebih baik untuk menguruskan hidup anda daripada telefon pintar canggih yang dapat membantu anda tugas harian anda dengan lebih cekap. Pilih dan pilih peranti yang paling sesuai dengan anda – mungkin satu yang lebih besar RAM untuk kapasiti prestasi yang lebih tinggi, atau mungkin yang mempunyai warna yang bersesuaian dengan pakaian anda gaya? Sepanjang jualan pertengahan tahun ini, anda boleh mendapat potongan harga sehingga RM1,100, atau terus ke Samsung Kedai dalam talian untuk mendapatkan Galaxy Note20 5G dengan harga eksklusif RM2,999! Dengan begitu banyak tawaran merebut, pasti ada peranti Galaxy yang sesuai dengan anda.

Anda juga dapat mencerahkan ruang kerja dan tempat tinggal anda dengan menaik taraf barang-barang rumah anda melalui Samsung Kedai Dalam Talian. Ubah ruang tamu anda dengan TV baru yang memberi anda sinematik yang lebih mendalam alami, atau hidupkan waktu henti anda dengan memanjakan diri anda ke monitor baru untuk jam permainan. Mungkin sekarang bahawa anda tinggal di rumah untuk jangka masa yang lebih lama, anda mendapati bahawa beberapa peralatan rumah tangga suka mesin basuh atau pengering anda memerlukan kemas kini supaya tugas dapat dilakukan dengan lebih berkesan. Terdapat percuma hadiah 3, rebat, dan tawaran eksklusif 4, 5 hingga 67% potongan yang boleh anda dapatkan di Samsung Online Store selama ini jualan musim!


Model Peningkatan Samsung Galaxy On5 Pro & Galaxy On7 Pro Dilancarkan

Nampaknya Samsung semakin rancak memperkenalkan smartphone milik mereka dengan mengumumkan dua smartphone versi peningkatan iaitu Galaxy On7 Pro dan juga Galaxy On5 Pro. Dengan tagline ‘Go On Like a Pro’, rekaan kedua-dua smartphone ini seakan sama dengan generasi pertamanya, yang menampilkan rekaan premium pada harga mampu milik. Apakah yang membezakan kedua-dua smartphone ini?

Pertama adalah paparan skrin, di mana Galaxy On5 Pro tampil dengan skrin lebih kecil iaitu 5.0 inci berbanding 5.5 inci pada model Galaxy On7 Pro. Tetapi resolusi kedua-duanya masih sama iaitu 1280×720 piksel.

Pemproses kedua-dua smartphone ini juga berbeza! Samsung Galaxy On5 Pro dikuasakan oleh chipset Exynos 3475, Quad Core 1.3GHz bersama Mali-T720, manakala Galaxy On7 Pro pula menggunakan CPU Qualcomm Snapdragon 410, Quad Core 1.2GHz serta GPU Adreno 306.

Dari segi penggambaran, Galaxy On7 Pro menawarkan penggambaran utama 13 Megapiksel, tetapi berbeza dengan Galaxy On5 Pro yang hanya dilengkapi lensa utama 8 Megapiksel. Lensa untuk kamera depan pula dikekalkan kepada 5 Megapiksel.

Akhir sekali, bateri Li-Ion berkapasiti 3000mAh pada Galaxy On7 Pro boleh digunakan lebih lama daripada Galaxy On5 Pro yang hanya menyediakan bateri berkapasiti 2600mAh. Memandangkan ianya versi peningkatan, kedua-dua smartphone ini telah dibekalkan dengan memori dalaman berkapasiti 16GB, 2GB RAM berbanding hanya 8GB, 1.5GB RAM pada model sebelum ini.

Samsung Galaxy On7 Pro dijual pada harga USD 137 (kira-kira RM540), manakala Samsung Galaxy On7 Pro pula berharga USD 167 (kira-kira RM658).


Pelanggan Maxis boleh memilih peranti rumah untuk Hiburan, Pembelajaran & Produktiviti Dari Hanya RM1 Sebulan!!!

Maxis membolehkan pelanggan bergembira di rumah dengan pelbagai peranti terkini untuk keperluan hiburan, pembelajaran dan produktiviti mereka. Untuk mempermudahkan pemilikan peranti rumah idaman, Maxis menawarkan Maxis Zerolution kini kepada pelanggan baru dan sedia ada Maxis Fibre dan Maxis Home 4G WiFi, dengan hanya RM 1 sebulan.

Senarai peranti tersebut merangkumi TV Pintar, tablet, komputer riba, monitor desktop dan permainan, dan konsol permainan video rumah, dari jenama terkenal di dunia, seperti Huawei, Lenovo, LG, Samsung, dan Sony. Maxis Zerolution juga tersedia untuk pelanggan baru dan sedia ada Maxis Family Plan, serta pelanggan Maxis Unlimited Postpaid & Fibre.Pelanggan yang tinggal di kawasan berkemampuan fiber juga akan menikmati pengalaman WiFi yang lebih baik dengan penghala WiFi 6 baru dan jaringan mesh di bawah Maxis Fibre, yang menyediakan sambungan fiber tanpa had dengan kelajuan tinggi hingga 800Mbps.

Sebagai Penyedia Penyelesaian Konvergen Terpadu di Malaysia, Maxis komited untuk menawarkan penyelesaian inovatif dan relevan, merangkumi kesalinghubungan rumah dan mudah alih yang lancar, serta pemilikan peranti rumah yang mudah, yang dibina di rangkaian No. 1. Tawaran terkini adalah sebahagian daripada usaha berterusan untuk meningkatkan pengalaman jalur lebar fiber rumah, berikutan pelancaran penghala WiFi 6 generasi seterusnyayang baru pada awal tahun ini.


Pengguna Xiaomi Mi A2 Lite Sudah Mula Menerima Kemas Kini Android Pie Secara Berperingkat!

Sejak semalam, beberapa pengguna Nokia 7.1 dan Xiaomi A2 Lite telah menerima kemas kini Android 9.0 Pie. Seperti yang kita semua tahu, kedua-dua telefon pintar ini menggunakan OS Android One, jadi tidak mustahil jika ianya menerima kemas kini Android Pie dalam masa terdekat ini.

Melalui akaun Twitter milik Juho Sarvikas selaku Ketua Pegawai Produk di HMD Global, kemas kini Android 9.0 Pie akan diberikan secara berperingkat-peringkat. Fail kemas kini Android 9.0 Pie untuk Nokia 7.1 ini memiliki saiz mencecah 1.3GB dan ia akan membawakan beberapa pembaharuan seperti sistem navigasi skrin penuh, adaptive brightness, dan juga sistem keselamatan Android untuk bulan November.

Selain itu, XDA Developers turut berkongsi gambar screenshot kemas kini Android Pie dari salah seorang ahlinya yang berasal dari Poland. Dengan saiz kemas kini sebesar 1GB, kemas kini ini turut menawarkan pembaharuan sama seperti Nokia 7.1. Lebih menariknya, ia turut didatangkan dengan sokongan aplikasi baharu iaitu radio FM.

[SUMBER 1], [SUMBER 2]


Xiaomi Melancarkan  Redmi 7A Bagi Pasaran Malaysia – Dijual Pada Harga Bermula Dari RM399!!

Jenama telefon pintar terkenal Malaysia, Xiaomi Malaysia kini telah melancarkan peranti terbaharu iaitu Redmi 7A. Menariknya peranti ini ditawarkan pada harga mampu milik iaitu bermula dari RM399.

Peranti ini dihadirkan dengan saiz skrin 5.45 inci HD+. Turut dikuasakan oleh cip pemproses Snapdragon 439. Turut dihadirkan dengan RAM sebesar 2GB manakala storan sebesar 16GB / 32GB.

Dari aspek kamera juga, ia dihadirkan dengan 12MP bagi kamera belakang. Manakala bagi kamera hadapan pula, ia dihadirkan dengan 5MP.

Kapasiti bateri juga sangat tidak mengecewakan apabila ia dihadirkan dengan 4000mAh. Jadi ia mampu bertahan dengan sangat lama.

Peranti ini bakal dijual pada harga RM399 bagi varian 2GB + 16GB. Dalam pada itu bagi varian 2GB + 32GB dijual pada harga RM439 dan tersedia di pengedar Mi Stores yang sah bermula dari 17 Julai. Namun bagi jualan atas talian, hanya versi 2GB + 16GB tersedia yang mana ia mula dijual dari 22 Julai di Shopee dan 26 Julai Di Lazada.

Artikel Berkaitan:


Tahniah Nokia 7 Plus Dipilih Sebagai Peranti Pintar Pengguna Terbaik Di Anugerah EISA 2018

Tahniah kepada Nokia 7 Plus kerana berjaya dipilih sebagai Peranti Pintar Pengguna Terbaik oleh Persatuan Pengimejan dan Bunyi Pakar (EISA), anugerah ini diadili oleh panel bebas terbesar di dunia, meliputi 55 majalah dan laman web pakar yang paling dihormati.

Sebab utama Nokia 7 Plus memenangi anugerah EISA 2018 kerana reka bentuk yang hebat, prestasi berkuasa dan keupayaan pengimejan yang mengagumkan, selepas ujian dan bandingan dengan pesaing terkemuka dalam salah satu daripada kategori yang paling menjadi rebutan di anugerah tersebut.

Di Anugerah EISA, pakar-pakar dari seluruh dunia mengundi dalam pelbagai kategori termasuk Fotografi, Teater Hi-fi Rumah dan Peranti Mudah Alih. Semua produk yang dicalonkan untuk Anugerah EISA perlu menjalani proses pengadilan berbilang peringkat yang menyeluruh termasuk ujian rapi untuk menarafkan teknologi, reka bentuk dan inovasi. Produk yang melepasi ujian teliti tersebut dipilih mengikut kategori masing-masing, lantas membuktikan keupayaannya yang bertaraf dunia.

Berminat Nokia 7 Plus, boleh baca reviu eksklusif di SINI.


Youtube Kelak Boleh Dimainkan Di Dalam WhatsApp

Agak leceh juga jika kenalan WhatsApp anda menghantar video melalui pautan Youtube, seterusnya anda perlu memainkannya di halaman yang berlainan. Perkara ini selalu terjadi kepada para pengguna iPhone atau iPad yang menggunakan platfom iOS, sebaliknya pengguna Android yang mempunyai ciri split screen tidak menghadapi sebarang masalah.

Dikhabarkan WhatsApp sedang menguji ciri menarik ini yang membolehkan pengguna menonton video Youtube terus dari tetingkap perbualan. Selain itu, ia juga menawarkan pengguna untuk ‘pinch-to-zoom’, mod skrin penuh, atau ‘hide outgoing playback’ sambil menaip mesej. Bagaimanapun, ciri ini akan hilang sekiranya anda bertukar perbualan dengan orang lain.

Buat masa ini, hanya segelintir pengguna iOS sahaja yang mendapat akses seperti ini, contohnya sesorang itu menggunakan iPhone 6 dan keatas. Namun, WhatsApp masih belum memberi sebarang maklumat tentang ciri ini kepada pengguna di platfom Android.

Sekiranya ciri ini diperkenakan secara meluas di iOS, kami pasti anda mungkin akan teruja dan gembira bukan?!


Jualan Rasmi Siri HUAWEI Mate 30 Bermula 15 November 2019 – Tidak Perlu Referral Code Lagi!

Walaupun siri HUAWEI Mate 30 telah dirasmikan pada Oktober, namun pembelian peranti ini harus bergantung pada program yang dianjurkan dari pihak HUAWEI di mana pembeli perlu mempunyai referral code bagi memilikinya.

Terkini, sesiapa yang berminat siri baharu ini boleh membeli tanpa kod rujukan lagi kerana jualan rasmi akan bermula pada 15 November. Tambahan lagi, barisan produk pintar dari HUAWEI juga boleh didapati mulai hari yang sama.

Maklumat lebih lanjut mengenai jualan rasmi ini, boleh layari HUAWEI SMART LIFE.


Senarai 10 Pemenang Apple #ShotOniPhone

Pertandingan fotografi Apple Shot On iPhone telah tamat, dan kini Apple telah menyenaraikan 10 pemenang yang berjaya menghasilkan gambar terbaik dengan peranti iPhone mereka.

Tahniah diucapkan kepada 10 pemenang yang berasal dari Amerika Syarikat, Singapura, Jerman, Belarus dan Israel, dan gambar terpilih tersebut diambil menggunakan iPhone XS Max, iPhone XS, iPhone X, iPhone 8 Plus dan iPhone 7.

Kesemua gambar yang terpilih akan digunakan sebagai tujuan promosi di laman web dan Apple Store, dan seperti yang dijanjikan pemenang akan menerima bayaran berdasarkan penggunaannya.

[ SUMBER ]


[Tertiris] Pelindung Skrin Atau Panel Depan Samsung Galaxy S9 Mula Kelihatan

Sebelum ini eRing ada berkongsi artikel tentang ketirisan gambar yang dipercayai dari model Samsung Galaxy S9 dan Galaxy S9+. Namun begitu baru-baru ini tersebarnya pula gambar yang dipercayai sama ada pelindung skrin atau mungkin juga panel depan yang akan digunakan pada Samsung Galaxy S9.

Walaupun tiada maklumat yang diterima, berdasarkan daripada gambar yang diperolehi dari Weibo itu jelas telah tertera perkataan ‘S9’ diikuti dengan tulisan berbahasa Cina yang berkemungkinan besar membawa maksud ‘original’. Benar atau tidak, nampaknya pembaca di luar sana perlulah bersabar sementara menantikan pendedahan rasminya pada tahun 2018 nanti.

Sumber: SlashLeaks